Downloaded from YTS.MX
Official YIFY movies site: YTS.MX
Καλησπέρα σας, με λένε Μαρισέλα Εσκομπέδο Ορτίς.
Μητέρα της Ρουμπί Μαρισόλ Φράιρε Εσκομπέδο.
Δεν φοβάμαι τίποτα πια.
Δεν φοβάμαι πια τον θάνατο, που ήταν ο χειρότερος φόβος μου.
Αντιμετώπισα τις αρχές, αντιμετώπισα τον κυβερνήτη,
αντιμετώπισα τους πάντες και τα πάντα.
Όπου κι αν είναι η κόρη μου,
θέλω να ξέρει ότι την αγαπώ
και δεν θα ησυχάσω ώσπου να αποδοθεί δικαιοσύνη.
ΕΝΑ ΠΡΩΤΟΤΥΠΟ ΝΤΟΚΙΜΑΝΤΕΡ ΤΟΥ NETFLIX
Εύχομαι κανείς άλλος να μη ζήσει τη θλίψη και τον πόνο μου.
Σιουδάδ Χουάρες, η πιο επικίνδυνη πόλη στον κόσμο.
Γυναίκα σ' αυτήν την πόλη σημαίνει καταδίκη σε θάνατο.
Έχασα πια την κόρη μου,
αλλά εγώ θα μιλάω και θα υπερασπίζομαι τα δικαιώματά της.
ΔΟΛΟΦΟΝΟΣ ΕΣΧΑΤΗ ΤΩΝ ΠΟΙΝΩΝ
Την ανάλωσε αυτό;
Ναι, την ανάλωσε.
-Κι εσύ; -Ήμουν πάντα μαζί της.
Πάντα μαζί της.
Χιλιάδες τη βοηθούσαν στην αναζήτησή της.
Δεν θα ξανακοιμηθεί ποτέ ήσυχα.
Όλη μου τη ζωή θα ψάχνω να τον βρω.
Η Μαρισέλα θέλει δικαιοσύνη για την κόρη της.
Οι άντρες που έχουν συνηθίσει να ασκούν βία στις γυναίκες
θα μάθουν ότι οι ποινές δεν είναι μόνο γραμμένες στο χαρτί.
ΑΜΟΙΒΗ 250.000
Λέγομαι Χουάν Μανουέλ Φράιρε Εσκομπέδο.
Είμαι 42 χρονών.
Από το Σιουδάδ Χουάρες.
ΧΟΥΑΝ ΜΑΝΟΥΕΛ ΦΡΑΪΡΕ ΕΣΚΟΜΠΕΔΟ ΓΙΟΣ ΜΑΡΙΣΕΛΑ
Είμαι ο γιος της Μαρισέλα Εσκομπέδο.
Ήμασταν εφτά στην οικογένειά μου.
Η μαμά, ο μπαμπάς, η Ρουμπί, ο Πάμπλο, η Γιέσικα, ο Αλεχάντρο κι εγώ.
Μικρότερη η Ρουμπί.
Θα μας πεις δυο λόγια για τον γιο σου;
Είμαι ευτυχισμένη, ο Θεός να τον έχει καλά και του εύχομαι κάθε χαρά.
Αυτά, μην το παρακάνεις.
Η οικογένειά μας ήταν πολύ δεμένη.
Αν έπρεπε να πάω στη δουλειά, μαγείρευε η μεγάλη μου κόρη
και τ' αγόρια πρόσεχαν τις αδελφές τους,
επειδή δούλευα νύχτα ως νοσοκόμα.
Αγαπώ όλα τ' αδέλφια μου,
όμως η Ρουμπί ήταν η μικρότερη και ήταν το μωρό του σπιτιού.
Την έπαιρνα παντού μαζί μου, επειδή οι γονείς μου εργάζονταν.
ΑΛΕΧΑΝΤΡΟ "ΦΡΑΪΛΕ" ΦΡΑΪΡΕ ΓΙΟΣ ΜΑΡΙΣΕΛΑ ΕΣΚΟΜΠΕΔΟ
Η Ρουμπί ήταν χαρούμενο παιδί.
Ήταν η πιο μικρή κι εμείς της λέγαμε τραγούδια.
Όταν μεγάλωσε, της τραγουδούσαμε για να την πειράζουμε.
Ήταν υγιής, έξυπνη,
όμορφη στα μάτια μου και στα μάτια πολλών άλλων.
Και μετά, ξέρετε, μπήκε στην εφηβεία.
ΣΙΟΥΔΑΔ ΧΟΥΑΡΕΣ, ΤΣΙΟΥΑΟΥΑ
Η μαμά μου μόλις άνοιξε ένα ξυλουργείο και επιπλοποιείο.
ΕΜΠΟΡΙΟ ΞΥΛΕΙΑΣ ΚΑΙ ΥΛΙΚΩΝ
Εμφανίστηκε ένας τύπος που ζητούσε δουλειά.
Είχε γυναίκα και μια κόρη, και χρειαζόταν δουλειά.
Η μαμά μου του είπε ότι δεν χρειαζόταν υπάλληλο,
αλλά ήθελε να τον βοηθήσει και τον έβαλε να δουλέψει ένα μεροκάματο.
Έτσι έμεινε να δουλέψει.
Τον έλεγαν Σέρχιο.
Οι ανεψιές μου σπούδαζαν στο Ελ Πάσο.
ΜΠΛΑΝΚΑ ΕΣΚΟΜΠΕΔΟ ΑΔΕΛΦΗ ΜΑΡΙΣΕΛΑ
Όμως, ένα καλοκαίρι, η Ρουμπί γύρισε με την αδερφή μου στο Σιουδάδ Χουάρες.
Η κόρη μου πήγαινε παντού μαζί μου.
Μερικές φορές περνούσε την ώρα της στο επιπλοποιείο.
Έτσι γνώρισε αυτόν τον άνθρωπο, τον Σέρχιο Ραφαέλ Μπαράσα.
Εκείνη την εποχή, ο Σέρχιο πρέπει να ήταν οκτώ-εννέα χρόνια μεγαλύτερός της.
Ήταν 20-21 χρονών και η Ρουμπί ήταν 13.
Αρνήθηκα να κάνει σχέση μαζί του.
Συμβουλεύτηκα έναν δικηγόρο,
αλλά ήξερα πως η Ρουμπί δεν θα υπέγραφε κατάθεση εναντίον του.
Τελικά την πήρε να μείνει μαζί του.
Την ανάγκαζε να μένει στο διαμέρισμα όλη τη μέρα,
και έτσι την απομόνωνε από την υπόλοιπη οικογένεια.
Φοβόμουν ότι η κόρη μου θα με μισούσε
αν έμπαινα ανάμεσα σ' εκείνη και στον άντρα που αγαπούσε.
Εκείνη την εποχή, αποφάσισα να μην αναμιχθώ,
όμως συμφωνήσαμε να έχει επαφή με τα αδέλφια της.
Πάντα προσπαθούσα να είμαι φίλος μαζί του.
Θέλαμε έναν καλύτερο για την αδελφή μας, αλλά διάλεξε αυτόν.
Δεν πρέπει να ανακατεύεσαι στις ζωές των άλλων.
Αργότερα, η Ρουμπί έμεινε έγκυος. Ένα-δύο χρόνια αργότερα.
Η εγκυμοσύνη την έφερε πάλι κοντά με τη μαμά μου.
Το κοριτσάκι γεννήθηκε,
όμως ο τύπος ήταν άνεργος αν και έδειχνε ότι προσπαθούσε.
Γι' αυτό η μαμά τους βοηθούσε.
Περνούσε από το σπίτι και έφευγε μετά που σκοτείνιαζε.
Σκέφτηκα ότι θα είχαν οικονομικά προβλήματα,
επειδή φρόντιζε να τρώει κάθε γεύμα στο σπίτι μου.
Κάθε βράδυ, της έδινα κάπου 50-80 πέσος.
Αμέσως τους δάνεισα ένα διαμέρισμα που το είχα για αποθήκη.
Τους εξήγησα ότι μπορούσαν να μείνουν εκεί.
Όλα έδειχναν να πηγαίνουν καλά.
Μια μέρα, πήγα στο διαμέρισμα που έμεναν
και είχαν φύγει.
Η μαμά μου την αναζήτησε στο σπίτι της μαμάς του Σέρχιο.
Πήγαμε στο σπίτι
και βρήκαμε εκεί τον Σέρχιο με την κόρη τους.
Η Ρουμπί έλειπε.
Τρόμαξα, επειδή η Ρουμπί ποτέ δεν θ' άφηνε το παιδί της.
Ο Σέρχιο άνοιξε την πόρτα, τον ρώτησα για την κόρη μου
και είπε ότι έφυγε με έναν άλλο άντρα.
Δεν το πίστεψα, γι' αυτό ρώτησα πώς τον έλεγαν.
Δεν ήθελε να μας πει.
Δεν βγάζαμε άκρη, γι' αυτό αποφασίσαμε να φύγουμε.
Ξαναπήγαμε την επομένη
και ο Σέρχιο δεν ήταν εκεί, είχε φύγει.
Είχα ένα πολύ άσχημο προαίσθημα.
Κάτι δεν πήγαινε καλά.
ΔΕΚΕΜΒΡΙΟΣ 2008
Μητέρα της ήμουν, γι' αυτό άρχισα να την αναζητώ.
Μ' έτρωγε η ανησυχία. Κάτι της είχε συμβεί.
Όλα αυτά έχουν σχέση με το οργανωμένο έγκλημα.
Ο πρόεδρος Καλδερόν ισχυρίζεται ότι το Μεξικό είναι ισχυρό
παρ' όλο που αυξάνεται η δύναμη των καρτέλ ναρκωτικών.
Αστυνομικοί από την εισαγγελία της Τσιουάουα
έκαναν επιδρομές στα μπαρ και τις καφετέριες.
Συνέλαβαν τρεις για σωματεμπορία,
που κακοποιούσαν…
Το Χουάρες έχει μεγάλο πρόβλημα εξαφανίσεων γυναικών.
Οι πιθανότητες, λοιπόν, ήταν μεγάλες.
ΞΕΝΟΔΟΧΕΙΟ
Όταν αρχίσαμε να αναζητούμε τη Ρουμπί,
περάσαμε πολλές νύχτες ψάχνοντας στα μπαρ του κέντρου
και σε όλα τα πορνεία.
Βρήκαμε κορίτσια 14, 15, 16 χρονών που δούλευαν εκεί
ως πόρνες.
Την αναζητήσαμε παντού.
Βρεθήκαμε σε πολύ επικίνδυνα μέρη.
Έλπιζα ότι θα τη βρίσκαμε.
Ήθελα να τη βρούμε σε ένα από αυτά τα μέρη.
Δεν βρήκαμε κανένα ίχνος της.
Ενάμιση μήνα προσπαθούσε η μητέρα μου ώσπου να υποβάλει καταγγελία.
Η αστυνομία επέμενε ότι η Ρουμπί έφυγε.
Είπαν ότι δεν υπήρχαν ενδείξεις εγκληματικής ενέργειας.
Βρισκόμουν συνέχεια σε στρες και όλο αυτό ήταν μεγάλη δοκιμασία.
ΕΘΝΙΚΗ ΥΠΗΡΕΣΙΑ ΕΡΕΥΝΩΝ ΤΜΗΜΑ ΑΓΝΟΟΥΜΕΝΩΝ
Άρχισα μόνη μου να κάνω αναζητήσεις και έρευνες.
Έπρεπε να παλέψω και να ξεπεράσω διάφορα εμπόδια,
ώστε να υποβάλω καταγγελία για αγνοούμενο πρόσωπο.
ΕΙΣΑΓΓΕΛΙΑ ΤΣΙΟΥΑΟΥΑ ΒΟΡΕΙΟΣ ΤΟΜΕΑΣ
Μίλησα με τους συγγενείς, θα τα πούμε αργότερα.
-Θα δώσετε συνέντευξη; -Ναι, ασφαλώς.
Υπήρξα εισαγγελέας στην πολιτεία της Τσιουάουα
από το 2004 ως το 2010.
Είχαμε τμήμα αγνοουμένων…
ΠΑΤΡΙΣΙΑ ΓΚΟΝΖΑΛΕΣ ΕΙΣΑΓΓΕΛΕΑΣ ΤΣΙΟΥΑΟΥΑ
και ανοίξαμε μια έρευνα για να βρούμε τη Ρουμπί.
Στις αρχές Φεβρουαρίου, ελήφθη η πρωτοβουλία
να διανέμουν φυλλάδια με φωτογραφίες αγνοούμενων γυναικών.
ΑΣΦΑΛΗΣ ΔΙΑΔΡΟΜΟΣ ΓΙΑ ΓΥΝΑΙΚΕΣ
ΑΜΟΙΒΗ 1.500.000
Η οικογένειά μου κι εγώ αποφασίσαμε να συμμετάσχουμε.
Φέραμε δικά μας φυλλάδια, σκορπιστήκαμε και τα μοιράσαμε.
ΒΟΗΘΗΣΤΕ ΜΑΣ ΝΑ ΤΗ ΒΡΟΥΜΕ
Πήγαμε στην περιοχή 16 de Septiembre,
όπου έμενε ο Σέρχιο Ραφαέλ Μπαράσα
και προσφέραμε αμοιβή σε οποιονδήποτε είχε πληροφορίες
για την εξαφάνιση της Ρουμπί.
Έλεγα στη μαμά μου "Κάποιος θα μιλήσει.
Αν συνέβη κάτι, κάποιος θα μιλήσει".
Μια μέρα, μας τηλεφώνησε ένας νεαρός
και μας είπε ότι είχε πληροφορίες γι' αυτό που συνέβη στη Ρουμπί.
Ο νεαρός ήταν από τη γειτονιά του Σέρχιο.
Τηλεφώνησε στη μητέρα μου και της ζήτησε να συναντηθούν
επειδή είχε να της δώσει σημαντικές πληροφορίες.
Φοβόμασταν να τον συναντήσουμε μήπως και ήταν επικίνδυνο
λόγω της αμοιβής που προσφέραμε.
Μπήκε στο φορτηγό τρέμοντας από φόβο
και μας είπε να απομακρυνθούμε.
Με ρώτησε αν ήμουν η μαμά της Ρουμπί και είπα ναι.
Το σαγόνι του έτρεμε, τόσο νευρικός ήταν.
Είπε "Αυτό που έχω να πω είναι αληθινά φρικτό".
Μετά, άρχισε να μιλάει.
Ήταν με μια παρέα φίλων
και περνούσαν την ώρα τους στη γειτονιά.
Εμφανίστηκε εκνευρισμένος ο Σέρχιο Ραφαέλ.
Ήθελε κάποιον να τον βοηθήσει να μεταφέρει κάτι έπιπλα.
Είπε ότι ο αδερφός του Σέρχιο, Άντι Αλόνσο Μπαράσα Μποκανέγκρα
και κάποιος άλλος πήγαν να τον βοηθήσουν.
Ώρες μετά, ο αδερφός του Σέρχιο γύρισε και είπε σε όλους…
"Ο αδερφός μου σκότωσε τη φίλη του τη Ρουμπί".
Ο Σέρχιο Ραφαέλ γύρισε μετά από λίγο
και τα παιδιά τον ρώτησαν αν ήταν αλήθεια.
Είπε "Ναι, τη σκότωσα.
Πετάξαμε το πτώμα της στη χωματερή.
Την έβαλα σε κάδο απορριμάτων
και την έκαψα".
Ρώτησα τον μικρό γιατί μου τα 'λεγε όλα αυτά.
Μου εξήγησε πως η αδερφή του είχε δολοφονηθεί,
γι' αυτό η μαμά του τον ενθάρρυνε να μιλήσει.
Η μαμά μου μας συγκέντρωσε όλους
και μας είπε τα νέα με δάκρυα στα μάτια.
Ήταν μια επώδυνη συνειδητοποίηση.
Ξέραμε επιτέλους τι συνέβη, αλλά έπρεπε να βρούμε αποδείξεις.
Ο μικρός δίσταζε, αλλά η μαμά τον έπεισε να μιλήσει στην αστυνομία.
Τον έβαλε να καταθέσει.
Όταν επιτέλους συμφώνησε, τα πράγματα άρχισαν να κινούνται.
Η υπόθεση άνοιξε επισήμως κι ανατέθηκε σε ομοσπονδιακούς πράκτορες.
Μόνο όταν συνέβη αυτό, πήραν την υπόθεση στα σοβαρά
και άρχισαν την έρευνα για το πτώμα της κόρης μου.
Τους είχα συνέχεια από κοντά,
καθώς ήμουν βέβαιη ότι αν δεν ήμουν εκεί, κανείς δεν θα έκανε τίποτα.
Με αυτές τις νέες πληροφορίες έκαναν επίσημη έρευνα
για τη σορό της Ρουμπί.
Η οικογένειά μας έκανε την πρώτη έρευνα,
μαζί με φίλους μας που έφεραν κι άλλους εθελοντές.
Πάντα είχαμε μια αμυδρή ελπίδα πως όλα ήταν ένα ψέμα.
Είναι μια περιοχή όπου πετάνε κόκαλα και ζωικά λίπη από γουρούνια και αγελάδες.
Είναι μια χωματερή για υπολείμματα ζώων και αποφάγια.
Ήταν δύσκολο για εμένα, πολύ δύσκολο,
όμως η αδερφή μου έδειχνε πολύ δυνατή.
Δεν θα σταματούσα αν δεν την έβρισκα.
Δεν βρήκαμε τίποτα.
Ούτε ένα στοιχείο που να μας έλεγε
ότι η αδερφή μου ήταν εκεί.
Δεν μπορείς να κάνεις έρευνα για φόνο χωρίς πτώμα.
Η Μαρισέλα ήξερε ότι ο μόνος που είχε πληροφορίες…
ΡΟΥΘ ΦΙΕΡΟ ΣΥΝΗΓΟΡΟΣ ΤΩΝ ΕΣΚΟΜΠΕΔΟ
γι' αυτό που συνέβη στη Ρουμπί, την τύχη του πτώματός της
και της εγγονής της, ήταν ο Σέρχιο.
Όμως αυτός το 'σκασε και κρυβόταν.
Η μαμά μου ήταν εκείνη που τον βρήκε.
Δεν βοήθησαν οι αρχές, όλα οφείλονταν στη δική της έρευνα.
Κάποιος πούλησε την πληροφορία στη μαμά μου.
Το τηλέφωνο του σπιτιού που έμενε ο Σέρχιο.
ΦΡΕΣΝΙΓΙΟ
Δύο μέρες αργότερα έφυγαν για το Φρεσνίγιο.
Η μαμά, ο σύντροφός της, ο θείος Ρικάρδο και τέσσερις πράκτορες.
ΦΡΕΣΝΙΓΙΟ, ΣΑΚΑΤΕΚΑΣ
Τον κατηγόρησε ότι πήρε παράνομα την εγγονή της.
Χρειαζόταν την άδεια της Ρουμπί, που θεωρούνταν ακόμα ζωντανή.
Οπότε ήταν ένοχος, διότι μετέφερε ανήλικη σε άλλη πολιτεία.
Ο Σέρχιο συνελήφθη για αρπαγή ανηλίκου,
όμως είπε αμέσως στην αστυνομία
"Ξέρω γιατί με συλλάβατε. Για τη Ρουμπί".
"Δεν το έκανα εγώ, δεν τη σκότωσα".
Η αστυνομία συνέλαβε τον Σέρχιο Ραφαέλ Μπαράσα Μποκανέγκρα,
ο οποίος ομολόγησε τον φόνο της Ρουμπί Μαρισόλ.
Οι αστυνομικοί ήταν πολύ επαγγελματίες και καλά εκπαιδευμένοι
και τον ανάγκασαν να αποκαλύψει πού βρισκόταν η σορός της Ρουμπί.
Έφεραν τον Σέρχιο πίσω στο Σιουδάδ Χουάρες.
Ομολόγησε ότι τη δολοφόνησε και την πέταξε στην Καμίνο Ρεάλ
κοντά σε μια χωματερή.
Ο φερόμενος ως δολοφόνος της Μαρισόλ
οδήγησε τις αρχές στην απανθρακωμένη σορό της.
Ήδη είχαμε αναζητήσει παντού το πτώμα της Ρουμπί,
αλλά δεν βρήκαμε τίποτα ώσπου μας υπέδειξε την τοποθεσία.
Χτένισαν την περιοχή
και επιτέλους βρήκαν τη σορό της Ρουμπί.
Αν ο Σέρχιο δεν είχε οδηγήσει την αστυνομία εκεί, δεν θα τη βρίσκαμε.
Μέχρι σήμερα δεν θα την είχαμε βρει.
Πολύ αργότερα, ανακαλύψαμε
ότι τρεις μέρες πριν από τον φόνο, η Ρουμπί τον είχε εγκαταλείψει.
Πιστεύω ότι η Ρουμπί κατάλαβε επιτέλους
ότι δεν ήταν αυτός που νόμιζε ότι ήταν.
Του είπε ότι τον εγκατέλειπε κι αυτός τη σκότωσε.
Τη σκότωσε.
Μετά την έρευνα αυτή,
πέρασα πολλές μέρες περπατώντας σε όλη εκείνη την περιοχή,
προσπαθώντας να βρω ένα ακόμα κομμάτι της κόρης μου.
Εκείνη η μέρα είναι ένα ορόσημο για εμένα.
Είδα τη μητέρα μου εκεί, να ψάχνει ανάμεσα στα οστά.
Βρήκαμε ένα μικρό οστό της, νομίζω πως ήταν ένας σπόνδυλος.
Ένα μικρό οστό μόνο.
Οι μέρες εκείνες ήταν γεμάτες φρίκη.
Συνειδητοποίησα ότι αν μου συνέβαινε κάτι,
αυτός ο άνθρωπος θα αφηνόταν ελεύθερος.
Δεν καταλάβαινα γιατί εκεί έπρεπε να ήταν τάφος της αδερφής μου.
Τα εγκλήματα κατά των γυναικών είναι ανεξέλεγκτα στο Σιουδάδ Χουάρες.
Το πρόβλημα των αγνοούμενων γυναικών
βγήκε στην επιφάνεια τη δεκαετία του '90.
Αργότερα έγιναν γνωστές ως "οι νεκρές γυναίκες του Χουάρες",
διότι η αντίληψη της "γυναικοκτονίας" δεν ήταν απολύτως κατανοητή τότε,
ούτε το νόημα και η υποκρυπτόμενη ουσία.
Οι φάκελοι της υπόθεσης άνοιξαν πριν μία δεκαετία
και παραμένει ανεξιχνίαστη.
Οι γυναικοκτονίες του Χουάρες
δεν έχουν σταματήσει ακόμα.
ΔΙΚΑΙΟΣΥΝΗ
Μετά τη σύλληψη του Σέρχιο,
οι αρχές ανέθεσαν στη Μαρισέλα την κηδεμονία της εγγονής της.
Ορίστηκε η ημερομηνία της δίκης.
Θα ήταν ο πρώτος δολοφόνος γυναίκας που θα δικαζόταν με το νέο σύστημα.
Πολλοί στο Μεξικό δεν ξέρουν ότι η διαδικασία επ' αντιμωλία
καθιερώθηκε για την καταπολέμηση της ατιμωρησίας στις γυναικοκτονίες.
Μία από αυτές τις υποθέσεις ήταν και της Ρουμπί.
Η μαμά μου έλεγε "Δεν θα επιτρέψω να γίνει μια στατιστική η Ρουμπί.
Έστω κι αν προσπαθώ όλη μου τη ζωή, δεν θα επιτρέψω να συμβεί".
Μία βδομάδα πριν, είχε αρχίσει τις πορείες έξω από την εισαγγελία,
στα δικαστήρια της πόλης.
Πληγωμένη από τον φρικτό τρόπο που σκότωσε ο γαμπρός της την κόρη της,
η Μαρισέλα Εσκομπέδο Ορτίς έκανε πορείες ολόκληρη εβδομάδα
και απαιτούσε να καταδικάσουν τον φερόμενο ως δολοφόνο.
-Ποιο είναι το αίτημά σας; -Μέγιστη ποινή για τον δολοφόνο.
Δεν θα με ικανοποιήσει μια κατώτερη ποινή.
Όχι μόνο σκότωσε την κόρη μου, αλλά κατέστρεψε και μια οικογένεια.
Άφησε την εγγονή μου ορφανή, αρνήθηκε στην κόρη μου το δικαίωμα να ζήσει.
ΜΕΓΙΣΤΗ ΠΟΙΝΗ
-Συνεχίζετε και σήμερα, κυρία; -Ναι, συνεχίζω.
-Πόσες μέρες ακόμα; -Δύο μέρες, ως την Παρασκευή.
Πλησιάζει η μέρα της δίκης που είναι προγραμματισμένη για Δευτέρα στις 10:00.
ΑΠΡΙΛΙΟΣ 2010
Ονομάζομαι Νόελ Ροδρίγκες. Εργάζομαι στην εισαγγελία.
Συμμετείχα στην έρευνα και παρουσίασα τα επιχειρήματα στη δίκη…
ΝΟΕΛ ΡΟΔΡΙΓΚΕΣ ΕΙΣΑΓΓΕΛΕΑΣ
για την υπόθεση της Ρουμπί Εσκομπέδο.
Άρχεται η συνεδρίαση.
Μπήκαμε στο δικαστήριο
και θυμάμαι μόνο ότι ήταν γεμάτο κάμερες.
Η οικογένεια του Σέρχιο καθόταν στη μία πλευρά της αίθουσας
και της Μαρισέλα στην άλλη, καθώς και υποστηρικτές τους.
Κλήθηκαν οι μάρτυρες να καταθέσουν αναλόγως με την ανάμιξή τους,
αρχίζοντας με την κατάθεση της κυρίας Μαρισέλα Εσκομπέδο.
Γνωρίζετε γιατί κληθήκατε να καταθέσετε ενώπιον του δικαστηρίου;
Μάλιστα, γνωρίζω.
ΜΑΡΤΥΡΑΣ
Είμαι εδώ για να καταθέσω για τον φόνο της κόρης μου, Ρουμπί Μαρισόλ Φράιρε.
Έχω απόλυτη εμπιστοσύνη σε εσάς.
Πιστεύω, θα εξετάσετε την υπόθεση και θα λάβετε τη σωστή απόφαση.
Ακούσαμε τις καταθέσεις των αστυνομικών που σχετίζονταν με την υπόθεση.
ΓΚΑΜΠΡΙΕΛ ΑΤΑΪΔΕ ΑΣΤΥΝΟΜΙΚΟΣ
Λάβαμε μια κλήση από το κέντρο
και πήγαμε στον σταθμό Ντελίσιας να μιλήσουμε σε έναν καταγγέλλοντα.
Ο καταγγέλλων μάς αποκάλυψε
ότι ο θετός του γιος πήγε στο σπίτι του
σε αλλόφρονα κατάσταση,
διότι μόλις είχε σκοτώσει τη γυναίκα του.
Θυμάστε το όνομα του καταγγέλλοντα;
Ραφαέλ Γκόμες.
Όταν ο Σέρχιο Ραφαέλ διέπραξε τον φόνο, ζήτησε βοήθεια για να μεταφέρει το πτώμα.
Τελικά, δανείστηκε ένα όχημα που ανήκε στον πατριό του.
Όταν ο πατριός του γύρισε στο σπίτι και έμαθε τι συνέβη,
αποφάσισε να ενημερώσει την αστυνομία.
Όταν μιλήσατε στην αστυνομία, τι τους είπατε;
ΡΑΦΑΕΛ ΓΚΟΜΕΣ ΠΑΤΡΙΟΣ ΣΕΡΧΙΟ ΜΠΑΡΑΣΑ
-Μόνο ότι τη χτύπησε. -Ποιος χτύπησε ποιον;
Ο Σέρχιο τη Ρουμπί. Η αστυνομικοί πήγαν να ελέγξουν,
αλλά δεν βρήκαν κανέναν στη διεύθυνσή τους.
Αυτό γνωρίζω μόνο. Δεν γνωρίζω τίποτε άλλο.
Ήταν ξεκάθαρο ότι είχε ανασκευάσει την κατάθεσή του
ώστε να καλύψει την ενοχή του θετού γιου του.
Τον εξετάσαμε κατ' αντιπαράσταση
και ήταν ολοφάνερο ότι σκοπό είχε να βοηθήσει τον θετό του γιο.
Η υπεράσπιση θα εξετάσει τον μάρτυρα;
-Ναι. -Παρακαλώ.
ΚΑΤΑΛΙΝΑ ΟΤΣΟΑ ΔΙΚΑΣΤΗΣ
-Μπήκατε στο σπίτι, σωστά; -Μάλιστα.
-Δεν βρήκατε πτώμα, σωστά; -Μάλιστα.
-Βρήκατε αίμα; -Αίμα; Όχι.
ΓΙΟΕΛ ΜΕΝΕΣΕΣ ΔΙΚΗΓΟΡΟΣ ΥΠΕΡΑΣΠΙΣΗΣ
-Ελέγξατε ολόκληρο το οίκημα; -Μάλιστα.
-Βρήκατε κάλυκες; -Όχι.
-Η υπεράσπιση ολοκλήρωσε. -Ευχαριστώ, συνήγορε.
Ο προστατευόμενος μάρτυρας κατέθεσε
ότι ο Σέρχιο εμφανίστηκε εκείνη τη μέρα
και τους είπε ότι φόνευσε τη σύντροφό του με την οποία συγκατοικούσε.
-Παρακαλώ, δηλώστε το ονοματεπώνυμό σας. -Ανχέλ Γκαμπριέλ Βάγες Μασιέλ.
Τι άλλο μπορείτε να μας πείτε για τα συμβάντα;
Ο Σέρχιο μας είπε ότι σκότωσε τη γυναίκα του.
Ότι την έκαψε.
Και ότι με τον αδερφό του την πήγαν στην Καμίνο Ρεάλ,
πέρα από τη χωματερή.
Πώς το μάθατε αυτό;
Εκείνος μας το είπε.
Καθόμασταν γύρω από μια φωτιά και μας είπε αυτό που έκανε.
Μετά, οι ειδικοί της ιατροδικαστικής ανθρωπολογίας και βιοαρχαιολογίας
επιβεβαίωσαν την κατάθεση του προστατευόμενου μάρτυρα.
ΑΛΜΠΕΡΤΟ ΠΕΝΙΑ ΙΑΤΡΟΔΙΚΑΣΤΗΣ ΒΙΟΑΡΧΑΙΟΛΟΓΟΣ
Τα οστά είναι ανθρώπινα.
Ανήκουν σε ένα άτομο, νέα γυναίκα.
Βρήκατε ίχνη βίας σε αυτά τα οστά;
Μάλιστα, βρήκαμε.
Η φωτιά, η θέση των οστών που βρέθηκαν.
Είναι μία πολύ ιδιαίτερη υπόθεση.
Εντάξει, ευχαριστώ.
Μπορείτε να απευθυνθείτε στο δικαστήριο αν επιθυμείτε, κυρία.
Παρακαλώ πλησιάστε το μικρόφωνο αν επιθυμείτε να μιλήσετε.
-Έχετε τον λόγο. -Καλημέρα σας, κυρία πρόεδρε.
-Καλημέρα σας. -Ναι, επιθυμώ να πω δυο λόγια.
Παρακαλώ.
Ζητώ συγγνώμη αν το βλέμμα μου πέφτει πάνω στον κύριο Ραφαέλ Μπαράσα,
Σέρχιο Ραφαέλ Μπαράσα, επειδή πρέπει να αναφερθώ σε αυτόν.
Αυτός ο άνθρωπος, κυρία πρόεδρε, πήρε τη ζωή της κόρης μου.
Την πήρε από κοντά μας με δόλο
για να την κρατάει υπόδουλη.
Σήμερα είμαι γεμάτη τύψεις που δεν την πήρα μακριά από αυτόν.
Θα ήταν πιο εύκολο για μένα να ζήσω με το μίσος της
που θα ήταν προσωρινό, διότι θα της περνούσε,
παρά να ζω με αυτόν τον πόνο, κυρία πρόεδρε.
ΔΙΚΑΣΤΗΣ
Την αναζήτησα, περίμενα να τη βρω θαμμένη,
επειδή νόμιζα ότι αυτός ο άνθρωπος την είχε αγαπήσει
και ότι θα την έθαβε κάπου ώστε να μπορεί να την πενθεί.
Δεν την αγαπούσε.
Την πέταξε και την έκαψε.
Την πέταξε σαν μαργαριτάρι στα γουρούνια.
Ξέρεις κάτι, Σέρχιο; Εγώ δεν σε συγχωρώ.
Ας σε συγχωρήσει ο Θεός.
Αν ποτέ νιώσεις τύψεις, που δεν έχεις νιώσει, το ξέρω.
Δεν ξέρουμε, κυρία πρόεδρε, τα ακριβή αίτια θανάτου,
όμως χαίρομαι, επειδή ίσως δεν θα άντεχα αυτόν τον πόνο.
Ας μη μας πει.
Μην του επιτρέψετε να καταθέσει, αρκετά πια με αυτό το σκουπίδι.
Ξέρω ότι κάποια μέρα θα νιώσουμε καλύτερα.
Θα τελειώσουμε την ψυχοθεραπεία.
Κάποια μέρα θα χαμογελάσουμε πάλι, επειδή η ζωή το απαιτεί.
Αυτός ο άνθρωπος δεν κατέστρεψε τη ζωή μου.
Κατέστρεψε την καρδιά μου, την ελπίδα μου, την πίστη μου, τα πιστεύω μου.
Όμως θα σταθώ στα πόδια μου για την εγγονή μου.
Αυτός ο άνθρωπος παύει να υπάρχει για μένα.
Τον αφήνω σε εσάς. Σας ευχαριστώ πολύ.
Ευχαριστούμε την κυρία Μαρισέλα Εσκομπέδο Ορτίς.
Ο νόμος προσφέρει το ίδιο δικαίωμα στον κύριο Σέρχιο Μπαράσα Μποκανέγκρα.
Παρακαλώ, πλησιάστε το μικρόφωνο. Έχετε τον λόγο. Παρακαλώ.
Παρακαλώ, πλησιάστε όσο μπορείτε το μικρόφωνο.
Εντάξει, θα πω κάτι.
Ξέρω ότι τον πόνο που προξένησα στην κυρία Μαρισέλα,
δεν μπορώ να τον πάρω πίσω.
Ξέρω πως είπε ότι δεν με συγχωρεί.
Όμως θέλω να ζητήσω συγγνώμη, Μαρισέλα, επειδή ξέρω ότι το κακό ήταν μεγάλο.
Είναι αλήθεια, όπως είπατε, πού ήταν ο Θεός;
Δυστυχώς δεν ήξερα τον Θεό, όμως βρήκα τον Θεό στη φυλακή.
Και…
Δεν έχω λόγια. Τελείωσα.
Ευχαριστούμε όλους όσοι συμμετείχατε στη δίκη.
Η συζήτηση ολοκληρώθηκε.
Το δικαστήριο αποσύρεται να συσκεφθεί
και οι διάδικοι θα επανέλθουν για την ανάγνωση της ετυμηγορίας
ακριβώς στις 13:30 στην ίδια αυτήν αίθουσα.
ΔΙΚΑΣΤΙΚΟ ΣΩΜΑ ΠΟΛΙΤΕΙΑΣ ΤΣΙΟΥΑΟΥΑ
ΑΙΘΟΥΣΑ ΣΥΣΚΕΨΕΩΝ
Βγήκαμε για τη διακοπή της δίκης.
Λέγαμε όλοι ότι η δικαιοσύνη θα λάμψει.
Η ΡΟΥΜΠΙ ΕΙΧΕ ΔΙΚΑΙΩΜΑ ΝΑ ΖΗΣΕΙ
ΑΙΘΟΥΣΑ 1
Επιστρέψαμε στην αίθουσα και οι δικαστές ανέγνωσαν την ετυμηγορία.
Σιουδάδ Χουάρες, Τσιουάουα, 29 Απριλίου 2010.
Το δικαστήριο συνεδρίασε και κατέληξε στην ακόλουθη απόφαση…
Το δικαστήριο απαλλάσσει ομοφώνως τον Σέρχιο Ραφαέλ Μπαράσα Μποκανέγκρα
από την κατηγορία του φόνου…
-Μπράβο! -Μπράβο!
Ρουμπί!
Χρόνια σου πολλά! Ο Θεός να σ' έχει καλά.
Είναι από την Αλεχάντρα, τη Βαλέρια, την Πάτι και τον Τόνιο.
Τους νονούς σου.
Η μαμά μου γεννήθηκε στο Πιέδρας Νέγκρας, Κοχουιλά, Μεξικό.
Εκεί γνώρισε τον πατέρα μου και παντρεύτηκαν.
Σπούδασε νοσοκόμα.
Όταν τελείωσε τη σχολή,
της πρόσφεραν δουλειά στο νέο κρατικό νοσοκομείο
που χτίστηκε στο Σιουδάδ Χουάρες, και γι' αυτό μετακομίσαμε εδώ.
Τότε άρχισε να μεγαλώνει η οικογένειά μας.
Η αδερφή μου ήταν πάντα χαρούμενη.
Αγαπούσε τον χορό και αγαπούσε τη μουσική.
Την έκανα πάντα να γελάει.
Η μαμά μου ήταν δυναμική, δούλευε σκληρά.
Άμα έβλεπε μια ευκαιρία, την άρπαζε.
Είχε πάντα τον νου της στα παιδιά της,
πώς τα πήγαιναν, τι έκαναν.
ΛΕΤΙΣΙΑ ΚΑΡΕΟΝ ΦΙΛΗ ΜΑΡΙΣΕΛΑ
Ήταν γενναιόδωρος άνθρωπος, ήταν πολύ…
Ήταν δυναμική, τίποτα δεν της στεκόταν εμπόδιο.
Μπορούσε να πουλήσει θειάφι στον διάβολο και χιόνι σε Εσκιμώο.
Μια φορά, αποφασίσαμε να κάνουμε παιδικό πάρτι μασκέ.
Τους έκανε όλους να ξεκαρδίζονται.
Η εμφάνισή της και το φέρσιμό της ήταν πολύ φυσικά.
Φορούσε περούκα, μεγάλη μύτη και μακιγιάζ κλόουν.
Ήταν υπέροχο πάρτι και τα παιδιά ξετρελάθηκαν.
Η Μάρι είχε τρεις γιους, αλλά ήθελε πάντα ένα κορίτσι.
Πάντα ήθελε ένα κορίτσι.
Τελικά, όταν η Γιέσικα και η Ρουμπί ήρθαν στη ζωή της,
η ζωή της άλλαξε για πάντα.
Πρώτη φορά έδειχνε τόσο ευτυχισμένη.
Σε αυτήν τη φωτογραφία φαίνονται η Ρουμπί και η Μαρισέλα.
Αυτές ήταν οι τελευταίες διακοπές που κάναμε με τη Ρουμπί.
Με την ανεψιά μου, ξέρεις.
Πήγαμε στο Ακαπούλκο.
Σχεδιάζαμε τα γενέθλια της Ρουμπί που θα έκλεινε τα 15.
Μετά από αυτό που συνέβη στη Ρουμπί,
η Μαρισέλα άλλαξε τελείως.
Ήταν ανέκφραστη, το βλέμμα της ήταν κενό.
Η απονομή δικαιοσύνης ήταν ο μόνος σκοπός της ζωής της.
Είδα τη φίλη μου να καταρρέει και αυτό δεν το εύχομαι σε κανέναν.
Σε κανέναν.
Εκείνη η μέρα ήταν η μόνη που είδα τη μητέρα μου να καταρρέει.
Δεν συνέβη ποτέ ξανά. Ήταν η πρώτη και τελευταία φορά.
Κατέρρευσε σε έναν καναπέ στο δικαστήριο.
Ήταν πάρα πολλές οι σκέψεις που περνούσαν απ' το μυαλό μου.
Ήθελα να σκοτώσω τον Σέρχιο, με καταλαβαίνεις;
Ήθελα εκδίκηση, αυτό ήθελα.
Αυτός ξαφνιάστηκε, δεν καταλάβαινε.
Ήταν σίγουρος ότι θα τον έκριναν ένοχο.
Οι άνθρωποι στο Σιουδάδ Χουάρες, αλλά και γενικά ο κόσμος,
όλοι ήταν εξοργισμένοι.
Τέσσερις-πέντε ώρες μετά,
η Μαρισέλα ήδη σχεδίαζε τα επόμενα βήματά της.
Όλοι μας αυτομάτως ετοιμαστήκαμε για να κάνουμε πορεία.
Η μητέρα της δολοφονημένης κοπέλας και μερικοί συγγενείς της
βγήκαν στους δρόμους σήμερα για να διαμαρτυρηθούν.
Χτες, αυτοί οι δικαστές τη δολοφόνησαν ξανά.
Τη σκότωσαν πάλι με την ετυμηγορία τους.
Κάθε μέρα έκανε πορεία 10 χιλιομέτρων,
από το αστυνομικό τμήμα στο δικαστήριο,
χλευάζοντας τους δικαστές που απάλλαξαν τον Σέρχιο.
ΤΑ ΘΥΜΑΤΑ ΔΕΝ ΕΧΟΥΝ ΝΟΜΙΚΗ ΕΓΓΥΗΣΗ
Ήταν ένα τσίρκο.
Μας έκαναν παλιάτσους και γέλασαν τελευταίοι.
Ήθελες δικαιοσύνη; Ας γελάσω!
Ο κύριος Σέρχιο Ραφαέλ Μπαράσα Μποκανέγκρα αθωώθηκε
διότι η κατηγορούσα αρχή δεν εκμεταλλεύτηκε τα στοιχεία…
ΡΑΦΑΕΛ ΜΠΟΥΝΤΙΜΠ ΔΙΚΑΣΤΗΣ
ώστε να αποδείξει πέραν κάθε εύλογης αµφιβολίας την ανάμιξή του στη δολοφονία.
Δυστυχώς, η υπόθεση ανατέθηκε σε τρεις ανίκανους ανθρώπους.
Τρεις υπαλλήλους, διότι δεν μπορούν να αποκαλούνται δικαστές.
Απάλλαξαν τον δολοφόνο με "ομόφωνη" απόφαση,
όμως, όπως είπα ξανά και ξανά, ήταν άτολμη απόφαση.
ΕΝΑΣ ΕΙΝΑΙ ΑΝΘΡΩΠΙΝΟ ΛΑΘΟΣ ΤΡΕΙΣ ΕΙΝΑΙ ΑΙΣΧΟΣ
Δεν θα επιτρέψουμε να δολοφονηθούν κι άλλες κοπέλες στην πόλη μας.
Η κυρία Μαρισέλα Εσκομπέδο Ορτίς βγήκε γυμνή στην πορεία,
καλυμμένη με φωτογραφία της κόρης της Ρουμπί Μαρισόλ.
Με άφησαν γυμνή, χωρίς δικαιώματα.
Με απογύμνωσαν από το δικαίωμα να υπερασπιστώ την κόρη μου.
Υπάρχει ένας άνδρας που λέει ότι σκότωσε μια κοπέλα
και την τελευταία μέρα της δίκης ζήτησε συγγνώμη από τη μητέρα.
-Πώς το ερμηνεύετε; -Πρέπει να σεβόμαστε τον νόμο.
ΝΕΤΑΧΟΪΑΛΚΟΓΙΟΤΛ ΣΟΥΝΙΓΚΑ ΔΙΚΑΣΤΗΣ
Όταν ανέλαβα αυτό το αξίωμα, έδωσα όρκο
να σέβομαι τους νόμους που επέβαλε το σύνταγμα,
και να μην επηρεάζομαι από τα συναισθήματά μου.
Πρέπει επειγόντως να μάθουμε αν οι δικαστές τον απάλλαξαν
διότι είναι διεφθαρμένοι ή αν η κυβέρνηση της Τσιουάουα
χρησιμοποιεί τους δικαστές ως αποδιοπομπαίους τράγους.
Η Μαρισέλα Εσκομπέδο Ορτίς δήλωσε ότι δεν θα ησυχάσει
ώσπου ο δολοφόνος της κόρης της να επιστρέψει στη φυλακή.
Αν με προδώσουν πάλι, θα μείνω ακριβώς εδώ.
Θα κάνω το επόμενο βήμα.
Αληθεύει ότι δεν είχαμε αυτόπτες μάρτυρες ούτε αδιάσειστα επιστημονικά στοιχεία,
όμως, αν λάβουμε υπ' όψη τα στοιχεία που παρουσιάστηκαν,
καταλήγουμε στο ασφαλές συμπέρασμα ότι συμμετείχε στον φόνο.
Και κανείς δεν ζητά συγγνώμη για κάτι που δεν έκανε.
ΑΡΤΟΥΡΟ ΝΑΛΕ ΕΙΣΑΓΓΕΛΕΑΣ ΣΑΚΑΤΕΚΑΣ (2010-2015)
Η ομολογία υπήρξε η καλύτερη απόδειξη.
Όμως, πολλές ομολογίες αποσπόνταν κατόπιν βασανιστηρίων.
Μετά τη μεταρρύθμιση του δικαστικού συστήματος το 2008,
οι ομολογίες έχασαν τη βαρύτητά τους ως αδιάσειστο στοιχείο.
Οι ομολογίες δεν λαμβάνονταν πια υπ' όψη αν ήταν αυτοενοχοποιητικές,
προπάντων αν είχαν αποσπαστεί δίχως την παρουσία συνηγόρου.
Αντιθέτως με άλλους τύπους φόνων, για αυτούς που γίνονται στο σπίτι
συνήθως δεν υπάρχουν μάρτυρες, ούτε αποδεικτικά στοιχεία.
Όμως εδώ είχαν αρκετές πληροφορίες για να εξακριβώσουν τι συνέβη.
Συνάντησα πρώτη φορά τη Μαρισέλα τη μέρα της δίκης,
όταν αθωώθηκε ο δολοφόνος της κόρης της.
ΓΚΑΜΠΙΝΟ ΓΚΟΜΕΣ ΣΥΝΗΓΟΡΟΣ ΕΣΚΟΜΠΕΔΟ
Η συνήγορος Κάστρο κι εγώ ήμασταν στο Χουάρες.
Η Μαρισέλα μας πλησίασε
και ζήτησε από τη συνήγορο Λούτσα
να την εκπροσωπήσει.
Γίναμε φίλοι, πολύ στενοί φίλοι.
ΛΟΥΤΣΑ ΚΑΣΤΡΟ - ΔΙΚΗΓΟΡΟΣ, ΥΠΕΡΑΣΠΙΣΤΡΙΑ ΑΝΘΡΩΠΙΝΩΝ ΔΙΚΑΙΩΜΑΤΩΝ
Όταν ανέλαβα, είχα δύο επιλογές.
Ή να ζητήσω νέα δίκη, ή να ακυρώσω την απόφαση.
Αν έβρισκα κάποιο λάθος στη δίκη,
θα αιτούμουν νέα δίκη και θα εγκαλούσα ξανά τον μάρτυρα.
Όμως με τα δεδομένα που είδα στον φάκελο της υπόθεσης
και από την ανάγνωση των απογράφων των συνεδριάσεων,
μόνη επιλογή ήταν να ακυρώσω την απόφαση.
Γι' αυτό κατέθεσα αίτηση στο εφετείο.
Δεν ζητούμε πολλά, θέλουμε δικαιοσύνη.
Δεν υπάρχει αμφιβολία ότι αυτός ο άνθρωπος σκότωσε την αδερφή μου.
Το εφετείο αποφάσισε ομοφώνως
ότι η αθώωση του Σέρχιο Ραφαέλ Μπαράσα Μποκανέγκρα στερείται νομικής ισχύος.
Τον έκριναν ένοχο φόνου για την υπόθεση της Ρουμπί Φράιρε Εσκομπέδο.
Η κυβέρνηση αποκατέστησε το κύρος της και τύπωσε μια ποινή σε χαρτί.
Όμως για εμένα είναι άχρηστη αφού είναι ένα κομμάτι χαρτί.
Ο δράστης, ο δολοφόνος, διαφεύγει από τη δικαιοσύνη.
Είχε ξεκάθαρο στόχο να βρει τον Σέρχιο Ραφαέλ Μπαράσα.
Έφυγε αμέσως από την πολιτεία επειδή ήξερε ότι θα τον συνελάμβαναν.
Ήξερε ότι δεν θα κρατούσε πολύ.
Τώρα που υπήρχε καταδικαστική απόφαση,
η αστυνομία έπρεπε να ενημερώσει όλες τις πολιτείες,
να τους ειδοποιήσει για τον φυγά και να ζητήσει τη σύλληψή του.
Η αστυνομία δεν έκανε καμία απολύτως ενέργεια,
γι' αυτό αρχίσαμε ξανά.
Σχεδίαζα να φτάσω στην Πόλη του Μεξικού
μαζί με τις άλλες μητέρες των αγνοούμενων κοριτσιών,
που υποφέρουν όσο κι εγώ.
Ανέλαβε να οργανώσει ταξίδι διαμαρτυρίας σε όλη τη χώρα.
Πήγε σε όλους τους εισαγγελείς λέγοντας "Έχω ένα ένταλμα σύλληψης.
Αυτός σκότωσε την κόρη μου, έχει καταδικαστεί
και ίσως βρίσκεται εδώ".
Κατέβηκε στα όρια της πόλης και περπάτησε προς το κέντρο.
Αυτό προσέλκυσε τα μέσα ενημέρωσης.
Κάποιες φορές, οι αρχές αρνούνταν να τη δεχτούν,
γι' αυτό τους περίμενε ώσπου να τη συναντήσουν.
Όπου κι αν πηγαίναμε, χωριά, πόλεις, οπουδήποτε,
δεν ήξεραν απολύτως τίποτα για την υπόθεση.
Επικοινωνήσαμε με άλλα τμήματα
και όλες οι εισαγγελίες ήξεραν για το ένταλμα σύλληψής του.
"Αναζητήστε τον στην πολιτεία σας
και στείλτε τον αν τον βρείτε" έγραφε η ενημέρωση.
Λαβαίνουμε χιλιάδες τέτοια
από κάθε εισαγγελία της χώρας και του Μπαράσα ήταν μία.
ΠΡΟΣΦΕΡΕΤΑΙ ΑΜΟΙΒΗ ΓΙΑ ΠΛΗΡΟΦΟΡΙΕΣ ΠΟΥ ΘΑ ΟΔΗΓΗΣΟΥΝ ΣΤΗ ΣΥΛΛΗΨΗ ΤΟΥ
Δεν θέλω ο θάνατος της κόρης μου να είναι μάταιος.
Οι άντρες που συνηθίζουν να ασκούν βία στις γυναίκες
θα μάθουν ότι οι καταδίκες δεν μένουν μόνο στο χαρτί.
Δεν μπορώ να κάνω πίσω.
Ρώτησαν εργάτες,
πήγαν σε όλα τα μπαρ που θα μπορούσε να συχνάζει.
Η Μαρισέλα ενεργούσε μυστικά, παρ' όλο τον κίνδυνο.
Ήταν εκεί με την οικογένειά της και άλλους που ζητούσαν δικαιοσύνη.
Μετά από τρεις βδομάδες φτάσαμε στην Πόλη του Μεξικού.
Η μαμά μου ζήτησε συνάντηση με τον πρόεδρο Φελίπε Καλδερόν.
ΤΟ ΜΕΞΙΚΟ ΚΑΤΑΔΙΚΑΣΤΗΚΕ ΓΙΑ ΓΥΝΑΙΚΟΚΤΟΝΙΕΣ
Αυτός, φυσικά, αρνήθηκε να τη δεχτεί.
Για ποιον λόγο κάνετε πορεία;
Είναι πορεία διαμαρτυρίας ενάντια στις γυναικοκτονίες και τη σωματεμπορία.
Απαιτούμε δικαιοσύνη.
Ξεκινήσαμε από το Σιουδάδ Χουάρες, περπατήσαμε από πόλη σε πόλη
και μοιράσαμε αφίσες.
ΕΝΑΝΤΙΑ ΣΤΙΣ ΓΥΝΑΙΚΟΚΤΟΝΙΕΣ ΑΠΑΙΤΟΥΜΕ ΔΙΚΑΙΟΣΥΝΗ
Μετά από ό,τι συνέβη με τη Ρουμπί, ο Σέρχιο συνελήφθη στο Φρεσνίγιο,
και ήδη τα είχε φτιάξει με άλλη κοπέλα περίπου στην ηλικία της Ρουμπί.
Η μαμά μου ήταν σίγουρη ότι αυτός ήταν εκεί
επειδή η φίλη του ήταν έγκυος
κι αν δεν μπορούσε να μείνει εδώ, εκεί θα είχε πάει.
Τελικά πήγαν στη Σακατέκας όπου τον είχε πρωτοβρεί η Μαρισέλα.
ΣΑΚΑΤΕΚΑΣ
Πάμε σε διάφορες πόλεις, ακολουθούμε στοιχεία, κάνουμε πορείες.
Θέλω ο κόσμος να μάθει ότι είναι δολοφόνος.
Αστείο, αλλά τη μητέρα της καινούριας φίλης του τη λένε Μαρισέλα, όπως εμένα.
Θα με θυμάται πάντα και θα ξέρει ότι πάντα θα τον κυνηγάω.
Θα συνεχίσω να τον αναζητώ σε όλη τη χώρα, ό,τι και να γίνει.
Αν πρέπει να ζω στον δρόμο, θα το κάνω.
Πήγαμε κατευθείαν εκεί που συνέλαβαν τον Σέρχιο.
Κολλούσα μια αφίσα όταν με πλησίασαν δύο κορίτσια.
Κατάλαβα ότι τον αναγνώρισαν και άρχισα να τους εξηγώ.
Μετά, ήρθε η μητέρα μου και τους μίλησε.
Τους ζήτησε να μας βοηθήσουν.
Μία από τις δύο είπε ότι η ξαδέρφη της ήταν η καινούρια του φίλη
και ότι ήξερε πού έμενε αυτός.
Η Μαρισέλα ανακάλυψε πού ακριβώς έμενε,
τηλεφώνησε στην αστυνομία και είπε "Εδώ είναι".
Η μαμά μου προσπάθησε να τους εξηγήσει, και μετά τηλεφώνησε στην Τσιουάουα.
Μπήκαν από μπροστά, όμως από πίσω υπήρχε ένα άδειο οικόπεδο.
Έτρεξα στο πίσω μέρος του σπιτιού, κοίταξα ψηλά
και τον είδα να βγαίνει από το παράθυρο του μπάνιου.
Υπήρχαν κάτι σκάλες που οδηγούσαν στη στέγη.
Η αδρεναλίνη μου άρχισε να ανεβαίνει.
Άρχισε να τρέχει και όταν έσκυψε για να κρυφτεί, με είδε.
Είχε την έκφραση κάποιου που ήξερε ότι τον είχαν πιάσει.
Η αστυνομία άρχισε να τον καταδιώκει και έπεσαν πυροβολισμοί.
Είπαν στη Μαρισέλα "Τον πιάσαμε".
Μετά της είπαν "Μας το έσκασε".
Ο δράστης ήταν οπλισμένος…
ΦΡΑΝΣΙΣΚΟ ΜΑΡΤΙΝΕΣ ΓΚΑΓΙΟ ΑΝΤΙΕΙΣΑΓΓΕΛΕΑΣ
και πυροβόλησε τους αστυνομικούς.
Περικυκλώσαμε την περιοχή, αλλά δεν μπορέσαμε να τον εντοπίσουμε.
Όταν η αστυνομία σιγουρεύτηκε ότι το 'σκασε,
εμφανίστηκε η ομοσπονδιακή αστυνομία και ο στρατός.
Παρατάχθηκαν στο τετράγωνο και έριξαν πυροβολισμούς.
Έριξαν πυροβολισμούς, αλλά το έκαναν για σόου.
Αυτός το είχε σκάσει.
Έγιναν λάθη κατά την επιχείρηση της σύλληψης.
Φαίνεται ότι τον ειδοποίησαν και το 'σκασε.
Όμως βρέθηκαν κοντά στη σύλληψή του.
Η μαμά θεώρησε ότι απλώς δεν έκαναν τίποτα.
Τη ρώτησαν "Ήταν δύσκολο να τον βρείτε;"
Και εκείνη είπε "Όχι, ήταν ακριβώς εκεί που πίστευα ότι θα ήταν".
Ήταν μια επιχείρηση που διεξήχθη ερασιτεχνικά.
Μια επιχείρηση αποτυχημένη.
Δεν συνέβη κατά τη θητεία μου, αλλά κατά τη θητεία του προηγούμενου εισαγγελέα.
Η οργή της Μαρισέλα, η οποία ήταν ήδη μεγάλη,
έφτασε σε νέα ύψη, όπως θα φαντάζεστε.
Αισθάνθηκα τελείως ανίκανη.
Δεν μπορούσα να πιστέψω ότι το 'σκασε όταν τον εντοπίσαμε ξανά.
Ας πούμε ότι οι αρχές σκόπευαν να τον πιάσουν με αυτές τις πληροφορίες,
παρ' όλα αυτά απέτυχαν να τον συλλάβουν επειδή δεν ενδιαφέρονταν.
Οι αστυνομικοί δεν κάλεσαν ενισχύσεις, επειδή ήθελαν την αμοιβή.
Δεν μπορούσαν να πάρουν την αμοιβή, επειδή αυτή ήταν η δουλειά τους.
Όμως δεν ζήτησαν ενισχύσεις.
Όταν η κυρία Μαρισέλα ήρθε να με δει στην εισαγγελία,
διεύθυνα 500 αστυνομικούς, πολλοί δεν είχαν τελειώσει ούτε γυμνάσιο.
Κανείς τους δεν είχε αξιολογηθεί για την αξιοπιστία του.
Η αστυνομική δύναμη ήταν αξιόπιστη εκείνες τις μέρες;
Ασφαλώς όχι.
Είδα τη μητέρα μου να διαβάζει τον φάκελο, να κοιτάζει τα οστά.
Διάβαζε τα ίδια ξανά και ξανά.
Δεν ήξερα πώς τα κατάφερνε, θέλω να πω, αυτή ήταν η κόρη της.
Μου είπε ότι πίεζε τον εαυτό της να σκέφτεται ότι ήταν κάποια άλλη.
"Δεν σκέφτομαι ότι είναι η Ρουμπί, σκέφτομαι ότι είναι άλλη".
Όμως είχε και στιγμές αδυναμίας.
Δημοσίως, είσαι δυνατός, δείχνεις αληθινή δύναμη.
Όμως, στην προσωπική της ζωή, η μητέρα μου κατέρρεε.
Τότε λύγισε κάτω από όλα αυτά τα αναπάντητα ερωτήματα.
Δεν μπορούσα να πω τίποτα, μπορούσα μόνο να είμαι παρών.
Να είμαι δίπλα της.
Μετά από αυτό, μείναμε στο Φρεσνίγιο μία-δύο βδομάδες
και τον αναζητούσαμε σε κάθε πόλη.
Ήμασταν στα ίχνη του.
Όμως ακούσαμε φήμες ότι έγινε μέλος του καρτέλ Σέτας.
Σκεφτήκαμε πως ήθελαν μόνο να μας φοβίσουν.
Οργάνωσαν ένα δίκτυο γειτόνων για να βρουν περισσότερες πληροφορίες
και βρήκαν το καινούριο σπίτι που έμενε ο Σέρχιο.
Έτσι, νοίκιασαν ένα κοντινό σπίτι
με θέα στο σπίτι του Σέρχιο
και έστησαν μια μόνιμη παρακολούθηση για να τον παραμονεύουν.
Μείναμε στο Φρεσνίγιο και περιμέναμε.
Ένας μήνας πέρασε, μετά δύο, και δεν είχαμε τίποτα.
ΟΔΟΣ ΡΟΥΜΠΙ
Ακούσαμε πως ήταν εκεί, έτσι μας είπε ο κόσμος.
Ήταν ένα παιχνίδι αναμονής.
Παρακολούθησης.
Δύο-τρεις μήνες πέρασαν και δεν καταφέραμε τίποτα.
Τότε, η μαμά μου οδηγούσε ένα μικρό πράσινο Jetta.
Χρησιμοποιούσαμε κιάλια, όπως στις ταινίες.
Όμως αυτή ήταν ταινία τρόμου.
Έπρεπε να παρακολουθούμε ατέλειωτες νύχτες.
Η μαμά κι εγώ μέναμε στο αυτοκίνητο ως τις 4:00 ή 5:00 το πρωί.
Θα αναγνώριζα τον Σέρχιο από χιλιόμετρα μακριά.
Δεν χρειαζόμουν κιάλια για να ξέρω πως ήταν αυτός.
Μπήκαν σε ένα σοκάκι και όταν στρίψαμε,
ένα φορτηγό μας περίμενε με φώτα αναμμένα.
Ήξερε πως τον παρακολουθούσαμε.
Ήξερε το αυτοκίνητό μας, το είχε ξαναδεί.
Λόγω του φορτηγού που οδηγούσε, κατάλαβα ότι ήταν πολύ πιθανό
να δούλευε τώρα για το καρτέλ.
Τότε καταλάβαμε ότι κινδυνεύαμε πραγματικά.
Σκεφτήκαμε ότι μπορεί να μας σκότωναν.
Ήξεραν τα δύο νούμερα που χρησιμοποιούσε ο Σέρχιο.
Έτσι, η Μαρισέλα έλεγξε τις κλήσεις του.
Κρατούσε το τηλέφωνο κλειστό τρεις μέρες και ανοιχτό δύο μέρες.
Καμιά κλήση τρεις μέρες, πολλές τις επόμενες δύο.
Έτσι δουλεύουν οι Σέτας.
Αυτή η τακτική μας έκανε να καταλάβουμε ότι ήταν πραγματικά μέλος των Σέτας.
Δεν λεγόταν πια Σέρχιο, τώρα λεγόταν "Διοικητής Μπαμπίνο".
Το άλλαζε συνέχεια σαν καλλιτεχνικό ψευδώνυμο.
Καθώς αναζητούσαμε τον Σέρχιο, βρήκαμε κάποια που τον ήξερε.
Η μαμά μου άρχισε να της μιλάει και εκείνη τα είπε όλα.
Της έδωσε και πληροφορίες που δεν γυρεύαμε καν,
όπως τη θέση ενός καταφύγιου, το όνομα του αρχηγού,
ακόμα και πού βρίσκονταν οι γιάφκες, ήταν πολύ περισσότερα απ' όσα ζητήσαμε.
Οι πράκτορες είπαν ότι χρειάζονταν την άδεια των Σέτας
για να μπουν στην πόλη και να τον συλλάβουν.
Αν οι Σέτας δεν τον παρέδιναν, δεν μπορούσαν να τον συλλάβουν.
Προφανώς είχε γίνει άνθρωπος με κάποια δύναμη.
Και είχε δεσμούς με το καρτέλ ναρκωτικών Σέτας.
Ο θείος μου ο Ρικάρδο κι εγώ μιλήσαμε στη μαμά μου.
Της είπα ότι αυτή η πληροφορία έκανε τα πάντα πολύπλοκα.
Τώρα που δούλευε για το καρτέλ, η κατάσταση είχε αλλάξει.
Όλοι ξέρουν ότι υπάρχει μια συμφωνία
ανάμεσα στις αρχές και τις εγκληματικές οργανώσεις.
Δεν είχαμε κανενός είδους υποστήριξη.
Ούτε κάμερες, ούτε πράκτορες, ούτε απαντούσαν στα τηλεφωνήματά μας.
Απολύτως καμία υποστήριξη.
Τελικά, καταλάβαμε ότι δεν επρόκειτο ποτέ να τον βρούμε.
Γυρίσαμε στην Τσιουάουα που είχε νέο κυβερνήτη
και νέο εισαγγελέα.
ΤΣΙΟΥΑΟΥΑ, ΤΣΙΟΥΑΟΥΑ
Τις μέρες των εκλογών, η βία κορυφώνεται.
Ο Σεσάρ Δουάρτε επικεντρώθηκε στη δημόσια ασφάλεια.
ΣΕΣΑΡ ΔΟΥΑΡΤΕ ΚΥΒΕΡΝΗΤΗΣ ΤΣΙΟΥΑΟΥΑ (2010-2016)
Άρχισα τη θητεία μου με έναν θεμελιώδη στόχο.
Να με θυμούνται όταν φύγω
ως τον κυβερνήτη που μπόρεσε να επιβάλει την τάξη στην Τσιουάουα.
ΠΑΤΡΙΣΙΑ ΜΑΓΙΟΡΓΚΑ ΔΗΜΟΣΙΟΓΡΑΦΟΣ
Η ορκωμοσία του ήταν σαν τεράστιο πάρτι στη γειτονιά.
Φώτα παντού και στους δρόμους.
Ο κόσμος πανηγυρίζει και καλωσορίζει τον Σεσάρ Δουάρτε.
Πηγαίνει στην άκρη της εξέδρας για να χαιρετήσει τον κόσμο.
Μόλις γυρίσαμε, η μητέρα μου αποφάσισε να κατασκηνώσει
έξω από το κυβερνητικό μέγαρο.
ΚΥΒΕΡΝΗΤΙΚΟ ΜΕΓΑΡΟ
Ήδη είχε κάνει πορείες σε όλη τη χώρα.
Πήγε στην πρωτεύουσα, βρήκε ακόμα και τον Σέρχιο.
Εξάντλησε κάθε μέσο.
Τι άλλο να έκανε; Κατασκήνωσε απ' έξω.
Άρχισε στις 5 Δεκεμβρίου.
Εγώ πηγαινοερχόμουν, όμως ο θείος μου έμενε μαζί της.
Η ΔΙΚΑΙΟΣΥΝΗ ΕΙΝΑΙ ΠΡΟΝΟΜΙΟ ΤΗΣ ΚΥΒΕΡΝΗΣΗΣ
Ο δολοφόνος είναι στο Μεξικό;
Ναι, σε λίγο αυτός θα γίνει ο κυνηγός κι εγώ το θήραμα.
Νομίζει πως τώρα θα πάω να κρυφτώ,
όμως αρνούμαι να κρυφτώ, μπορεί να με σκοτώσει εδώ.
Σας είπε τίποτα, σας απείλησε;
Ναι, αυτός και η οικογένειά του με απείλησαν.
Ήδη δουλεύει για μια εγκληματική οργάνωση.
Τι περιμένει η κυβέρνηση; Να με σκοτώσει αυτός;
Ας με σκοτώσει, αλλά εδώ.
Μόνο αυτά που ήταν παράνομο να κάνει δεν έκανε.
Δεν φοβόταν για τον εαυτό της, όμως ο νόμος δεν το επέτρεπε
κι επέλεξε να ενεργήσει νόμιμα.
ΑΥΤΟΝΟΜΟ ΠΑΝΤΕΠΙΣΤΗΜΙΟ ΤΗΣ ΤΣΙΟΥΑΟΥΑ
Η επέτειος του πανεπιστημίου είναι στις 8 Δεκεμβρίου.
Κατά τη διαμαρτυρία της, άκουσε ότι ερχόταν ο κυβερνήτης Δουάρτε,
γι' αυτό πήρε ένα πανό της και το πήγε στη συνέντευξη τύπου.
Την ώρα που ο κυβερνήτης έβγαζε λόγο, εκείνοι σηκώθηκαν και το ξεδίπλωσαν.
"Η δικαιοσύνη προνόμιο της κυβέρνησης".
Αυτό αναφερόταν στην απαγωγή του αδερφού της Πατρίσια Γκονζάλες.
Σε εκείνη την περίπτωση, βρήκαν τον απαγωγέα σε λίγες μέρες.
Το ίδιο πράγμα συνέβη όταν απήγαγαν τον ανεψιό του Σεσάρ Δουάρτε.
Η δικαιοσύνη υπηρετεί μόνο τους αξιωματούχους της κυβέρνησης.
Στην περίπτωση του αδερφού της εισαγγελέα, έπιασαν τους δολοφόνους σε δύο βδομάδες.
Η ΚΛΕΜΜΕΝΗ ΔΙΚΑΙΟΣΥΝΗ ΤΗΣ ΡΟΥΜΠΙ
Γιατί εξόργισε τη Μαρισέλα η υπόθεση του αδερφού σας;
Δεν έχω ιδέα γιατί ενόχλησε τη Μαρισέλα,
αφού η υπόθεση του αδερφού μου δεν είχε σχέση με τη δική της.
Όταν ξεδίπλωσε το πανό,
έβλεπες ότι ο Δουάρτε τσαντίστηκε.
Δεν ανεχόταν την κριτική, εποικοδομητική ή όχι.
Οπότε, όταν μια μητέρα ενός θύματος, μια γυναίκα κιόλας,
τον εξέθεσε με τέτοιον τρόπο,
με τέτοια πυγμή και δύναμη
και με τις πληροφορίες που είχε,
προφανώς δεν το πήρε καλά.
Θυμωμένος ο κυβερνήτης, την έστειλε να δει τον γενικό εισαγγελέα Κάρλος Σάλας.
ΚΑΡΛΟΣ ΜΑΝΟΥΕΛ ΣΑΛΑΣ ΓΕΝΙΚΟΣ ΕΙΣΑΓΓΕΛΕΑΣ ΤΣΙΟΥΑΟΥΑ (2010-2013)
Τη ρώτησε αν ήθελε να κάνει καταγγελία με τις πληροφορίες της.
Η Μαρισέλα είπε ναι.
Έτσι, λοιπόν, άρχισε να μιλάει.
Στην πολιτεία Σακατέκας, στην πόλη Φρεσνίγιο…
Στον δρόμο…
Κατέθεσε όλες τις πληροφορίες που είχε ανακαλύψει.
Ό,τι είχε κάνει.
Η Εσκομπέδο παρίσταται ενώπιον δικαστηρίου
ΤΗΝ ΤΕΛΕΥΤΑΙΑ ΦΟΡΑ ΠΟΥ ΕΙΔΑ ΟΜΟΣΠΟΝΔΙΑΚΟΥΣ…
Δεν ξέρω πόση ώρα έμειναν.
ΕΜΦΑΝΙΖΟΜΑΙ ΕΝΩΠΟΙΟΝ ΤΟΥ ΔΙΚΑΣΤΗΡΙΟΥ ΓΙΑ ΝΑ ΚΑΤΑΘΕΣΩ ΠΛΗΡΟΦΟΡΙΕΣ…
Μετά γυρίσαμε στη σκηνή που είχε στήσει στην πλατεία.
Ο γενικός εισαγγελέας μας έδωσε τον λόγο του.
Πίστεψα ξανά στις υποσχέσεις τους.
Θέλω να πιστεύω ότι θα το κάνουν, και μάλιστα σύντομα.
Δυστυχώς, έχουμε λάβει παρόμοιες διαβεβαιώσεις από άλλους λειτουργούς,
αλλά δεν υπήρξαν αποτελέσματα.
Ελπίζω ότι ο γενικός εισαγγελέας θα κρατήσει τον λόγο του.
Ελπίζω ότι θα το κάνουν αυτήν τη φορά, όμως εγώ θα περιμένω εδώ.
Σκοπεύαμε να περάσουμε εκεί παραμονές Χριστουγέννων και Πρωτοχρονιάς,
ο θείος Ρικάρδο, η μαμά μου κι εγώ,
ώσπου κάτι να συμβεί, κάτι έπρεπε να συμβεί.
Εμένα μου φαινόταν δυνατή, όμως λύγιζε κάποιες φορές.
Μου έλεγε πως την είχαν κουράσει αυτές οι μαλακίες.
Έτσι έλεγε.
Αρχίζοντας από τον κυβερνήτη κι όλους όσοι ήταν από κάτω του.
Υπάρχει δικαιοσύνη σε αυτήν τη χώρα και σ' αυτήν την πολιτεία.
Γιατί; Επειδή η δικαιοσύνη υπάρχει για τον κυβερνήτη Σεσάρ Δουάρτε.
Υπάρχει για την Πατρίσια Γκονζάλες.
Όποτε πηγαίναμε στην πλατεία, περνούσαμε από κει να δούμε αν είναι καλά.
Επίσης προσπαθήσαμε να την πείσουμε να κηρύξει ανακωχή.
Ανακωχή στις γιορτές, κυρίως για την ψυχική της υγεία,
ώστε να ανακτήσει δυνάμεις, όμως δεν μπορούσαμε να τη μεταπείσουμε.
Καμία δύναμη στη Γη δεν μπορούσε να αλλάξει την απόφασή της.
16 ΔΕΚΕΜΒΡΙΟΥ 2010
Ήταν επικίνδυνο που βρισκόταν εκεί, προπαντός τη νύχτα,
αφού μάλιστα ο Σέρχιο προστατευόταν από το καρτέλ.
Εκείνη τη μέρα, στις 16 Δεκεμβρίου,
έπλεκε μια μαύρη χριστουγεννιάτικη διακόσμηση,
και είπε ότι στις 25 θα αγόραζε χριστουγεννιάτικο δέντρο,
επειδή είναι φτηνότερα εκείνη τη μέρα.
Ήθελε να περάσει τα Χριστούγεννα στην πλατεία.
Εκείνη τη νύχτα, όπως κάθε νύχτα,
άρχισε να συμμαζεύει τη σκηνή της στις 8:00 μ.μ.
Ένα αυτοκίνητο σταμάτησε.
Εκείνη τον είδε να έρχεται.
Έτρεξε απέναντι στον δρόμο.
Κι αυτός την πυροβόλησε.
ΔΙΚΑΙΟΣΥΝΗ
Τηλεφώνησα στ' αδέρφια μου, πήγα στο σπίτι.
Δεν ήξερα πώς να αισθανθώ, δεν μπορούσα να κλάψω.
Αισθάνθηκα ανημπόρια, οργή, δεν ξέρω πώς να το εξηγήσω.
Συγκέντρωσα τα αδέρφια μου
και πήγαμε στην Τσιουάουα για να ζητήσουμε τη σορό της μητέρας μου.
Ήμασταν συντετριμμένοι, είναι πολύ δύσκολο να το περιγράψω.
Ακόμα με κάνει να κλαίω.
Δεν σοκαρίστηκα τότε επειδή το είχα δει να έρχεται.
Ήξερα ότι αυτό θα συνέβαινε.
Όμως είχα μια μικρή ελπίδα ότι τα πράγματα θα πήγαιναν αλλιώς.
Υπάρχει οργή για τον θάνατο της κυρίας Μαρισέλα Εσκομπέδο Ορτίς,
η οποία δολοφονήθηκε τη νύχτα.
Τη σκότωσαν μπροστά στο κυβερνητικό μέγαρο,
όταν απαιτούσε τη σύλληψη του δολοφόνου της κόρης της.
Η Μαρισέλα Εσκομπέδο, μητέρα που ζητούσε δικαιοσύνη για τον φόνο της κόρης της,
πυροβολήθηκε στο κυβερνητικό μέγαρο της Τσιουάουα.
Η Μαρισέλα αρνείται να δεχτεί
ότι ζει σε χώρα όπου δεν υπάρχει δικαιοσύνη.
Παραμονή των Χριστουγέννων είπε
"Μπορούμε να φάμε μαζί χριστουγεννιάτικο γεύμα".
Και ένας άντρας την πυροβολεί στο κεφάλι.
Μπροστά στην αστυνομία.
Έχουμε τον Σεσάρ Δουάρτε στη γραμμή. Κυβερνήτη, καλημέρα.
-Καλημέρα, Κάρλος. -Κυβερνήτη, τι συνέβη;
Τι πληροφορίες έχετε από το βίντεο;
Έχουμε την κατάθεση του αδερφού της ο οποίος είδε το έγκλημα.
Μας έδωσε τα χαρακτηριστικά του δράστη και τον αναζητούμε.
Μαρισέλα, άκου αυτό, είμαστε στο δικό σου πλευρό!
ΚΑΛΥΤΕΡΑ ΝΑ ΠΕΘΑΝΩ ΟΡΘΙΟΣ ΠΑΡΑ ΝΑ ΖΩ ΓΟΝΑΤΙΣΤΟΣ
Μαρισέλα, άκου αυτό, είμαστε στο δικό σου πλευρό!
Η σπουδαιότερη γυναίκα στο Χουάρες! Η μία και μοναδική!
Η μητέρα μου! Μαρισέλα Εσκομπέδο Ορτίς!
-Η Μαρισέλα ζει! -Ο αγώνας συνεχίζεται!
Η οργή του κόσμου ξεχείλιζε,
οργανώθηκαν σημαντικές διαδηλώσεις
και ο κόσμος άναψε κεριά γύρω από το κυβερνητικό μέγαρο.
Ο κόσμος άφηνε τα κεριά του και γύριζαν σπίτια τους.
Έκανε κρύο εκείνη τη μέρα.
Η ατμόσφαιρα ήταν διαφορετική καθώς η πόλη παρέλυσε.
Ακόμα κι αν δεν την ήξερες, ακόμα κι αν μόνο είχες ακούσει γι' αυτήν,
ακόμα κι αν την είχες δει από μακριά, τη νιώθαμε όλοι κοντά μας.
Υπήρξε μεγάλη εκδήλωση στοργής για εκείνη,
όπως και αγανάκτηση, και φόβος.
Είδα πρώτη φορά το βίντεο στην Τσιουάουα.
Είναι σκληρό να βλέπεις έναν αγαπημένο σου να πεθαίνει έτσι.
Είναι…
Δεν ξέρω πώς να το εξηγήσω, είναι πάρα πολύ σκληρό.
Και…
Αυτό ήταν. Η μητέρα μου είχε πεθάνει.
ΣΙΟΥΔΑΔ ΧΟΥΑΡΕΣ, ΤΣΙΟΥΑΟΥΑ
Η Μαρισέλα Εσκομπέδο Ορτίς γύρισε στο Σιουδάδ Χουάρες σε νεκροφόρα.
Το φέρετρο συνόδευαν οι γιοι της και η αστυνομία,
και το υποδέχτηκαν φίλοι και κάτοικοι στα όρια της πόλης.
Συγκεντρωθήκαμε εδώ
για να αποχαιρετήσουμε τη σορό της μητέρας μου που δεν βρίσκεται πια εδώ.
Το σώμα της είναι εδώ μαζί μας,
όμως η ψυχή της πήγε στον Κύριο.
Αγωνίστηκε ως το τέλος και πέθανε στην πρώτη γραμμή.
Όπως είπε ο αδερφός μου, η μητέρα μας ήταν ηρωίδα,
επειδή έκανε πράγματα που κανείς άλλος στην πόλη δεν είχε κάνει.
Αγωνίστηκε μόνη της,
ενάντια στη βροχή και τον κεραυνό.
Ακόμα κι όταν φαινόταν ότι θα λύγιζε,
όπως τότε που αποφυλάκισαν τον δολοφόνο,
στάθηκε πάλι στα πόδια της
και μας δίδαξε τι σημαίνει σθένος.
Ζητώ απ' όλους σας να χειροκροτήσετε θερμά τη μαμά μου.
Όταν έχετε αμφιβολίες και δεν ξέρετε τι να κάνετε,
όταν έχετε απορίες για ποια θέση να πάρετε και να αγωνιστείτε,
θυμηθείτε τη Μαρισέλα Εσκομπέδο.
ΜΑΡΙΣΕΛΑ ΕΣΚΟΜΠΕΔΟ ΟΡΤΙΣ
Ο ΚΥΡΙΟΣ ΕΙΝΑΙ Ο ΠΟΙΜΗΝ ΜΟΥ ΔΕΝ ΘΕΛΩ ΣΤΕΡΗΘΗ ΟΥΔΕΝΟΣ
ΤΑ ΠΑΙΔΙΑ ΚΑΙ ΤΑ ΕΓΓΟΝΙΑ ΤΗΣ
Εκείνη η μέρα και εκείνη η νύχτα ήταν ατελείωτες.
Κοιμήθηκα μόλις λίγες ώρες. Την επόμενη μέρα ξυπνήσαμε
κι εγώ έφυγα με την έγκυο γυναίκα μου και το παιδί μου.
Είδαμε κάτι να καίγεται στο βάθος.
Ένα ξυλουργείο έχει πιάσει φωτιά.
Αναγκάστηκαν να κλείσουν τελείως τη λεωφόρο Όσκαρ Φλόρες.
Οι πυροσβέστες εργάζονται ακόμα.
Ο φίλος της μητέρας μου ήταν αυτός που πάντα άνοιγε το ξυλουργείο,
όμως δεν το άνοιξε εκείνη τη μέρα εξαιτίας αυτού που συνέβη.
Σκότωσαν τον αδερφό του φίλου της μητέρας μου και το έκαψαν.
Του έβαλαν φωτιά και το έκαναν στάχτη.
ΔΟΛΟΦΟΝΗΘΗΚΕ Ο ΚΟΥΝΙΑΔΟΣ ΤΗΣ ΜΑΡΙΣΕΛΑ ΕΚΑΨΑΝ ΤΟ ΞΥΛΟΥΡΓΕΙΟ ΤΗΣ
Τον έλεγαν Μανουέλ.
Μία-δύο ώρες μετά, βρήκαν το πτώμα του
με μια σακούλα στο κεφάλι και ένα καλώδιο στον λαιμό του.
Επίσης έμαθα πως θα έρχονταν να σκοτώσουν εμένα.
Κάποιοι ήρθαν μετά που έφυγα.
Προσπάθησαν να διαρρήξουν το σπίτι για να με σκοτώσουν.
Τότε ήταν που κατάλαβα
σε πόσο μεγάλο κίνδυνο βρισκόμασταν όλοι.
Έπρεπε να φύγουμε, δεν μπορούσαμε να μείνουμε.
ΔΙΕΘΝΗΣ ΠΑΣΟ ΝΤΕΛ ΝΟΡΤΕ
Ο γιος της Εσκομπέδο ζήτησε πολιτικό άσυλο στις ΗΠΑ…
ΕΛ ΠΑΣΟ, ΤΕΞΑΣ
διότι φοβάται για τη ζωή του.
Κάποιος τους έδωσε την κάρτα μου…
ΣΥΝΗΓΟΡΟΣ - ΚΑΡΛΟΣ ΣΠΕΚΤΟΡ
και τους πέρασε από τη γέφυρα.
ΚΑΡΛΟΣ ΣΠΕΚΤΟΡ ΣΥΝΗΓΟΡΟΣ ΤΩΝ ΕΣΚΟΜΠΕΔΟ
"Και τα υπάρχοντά μας; Και οι δουλειές μας;"
Οι ομοσπονδιακοί απάντησαν "Είστε τυχεροί που ζείτε".
Αυτό ήταν το μήνυμα που έστελναν στην οικογένεια του Χουάν.
"Είστε ζωντανοί, παρατήστε τα".
Όταν αποκαλύπτεις τις αδυναμίες της κυβέρνησης και του συστήματος
και τους δεσμούς μεταξύ κυβέρνησης και καρτέλ,
η ζωή σου κινδυνεύει.
Το θέμα εδώ και στο Χουάρες είναι ότι στο ίδιο αστυνομικό τμήμα,
μπορείς να έχεις δέκα αστυνομικούς γύρω από ένα τραπέζι
και να εκπροσωπούνται τρεις εγκληματικές οργανώσεις.
Το έχω ξαναπεί αυτό και το λέω πάλι.
Η Μαρισέλα υπέγραψε την καταδίκη της σε θάνατο
όταν κατέθεσε στον γενικό εισαγγελέα της Τσιουάουα.
Πιστεύω ότι εκείνη τη στιγμή
αποφάσισαν να την καθαρίσουν για να θάψουν τις πληροφορίες που είχε.
Είναι έγκλημα του κράτους διότι το κράτος "επωφελήθηκε"
παρ' όλη την αρχική αντίδραση,
όταν πέθανε μια τέτοια τολμηρή και απαιτητική επικρίτρια.
Αυτοί που σκοπεύουν να θολώσουν τα νερά…
αυτοί που λένε πως ό,τι συνέβη, το οποίο πόνεσε όλους μας,
μπορεί να θεωρηθεί έγκλημα του κράτους, κάνουν μεγάλο λάθος.
Ο κυβερνήτης της Τσιουάουα δεν έχει δεσμούς με εγκληματικές ομάδες!
Οι δολοφόνοι πρέπει να ήξεραν
ότι είχαν το ελεύθερο να τη σκοτώσουν εκείνη τη νύχτα δίχως να τιμωρηθούν,
στο κατώφλι του κυβερνητικού μεγάρου, με τα φώτα αναμμένα,
μπροστά στην κάμερα.
Είχαν τη συγκατάθεση, μην πω και την εντολή της πολιτείας.
Κανείς δεν την προστάτευε, την άφησαν μόνη.
Είχε κατασκηνώσει στην πλατεία διότι δεν είχε άλλα μέσα προστασίας.
Ούτε διεξήγαγαν έρευνα, ούτε βοηθούσαν τη Μαρισέλα να βρει τον Σέρχιο.
Η Μαρισέλα δεν θα είχε πεθάνει αν είχαν συνεχίσει την έρευνα.
Όμως, η θητεία μου είχε τελειώσει, η θητεία μας διαρκεί έξι χρόνια.
Ήταν πολύ πιο εύκολο να τη σκοτώσουν παρά να συλλάβουν τον Σέρχιο.
Εκείνο που δεν ήξεραν είναι ότι δεν θα μπορούσαν να τη φιμώσουν.
Ήξερα ότι δεν είχε τελειώσει.
Ήξερα ότι ακόμα δεν είχε τελειώσει.
Του είπα…
ότι θα γινόμουν το νομικό σκέλος του αγώνα του,
όσο καιρό θα συνέχιζε τη μάχη.
Αποφάσισα να συνεχίσω τον αγώνα από το έδαφος των ΗΠΑ.
Θα το κάνω από την άλλη πλευρά των συνόρων.
Η ΚΛΕΜΜΕΝΗ ΔΙΚΑΙΟΣΥΝΗ ΤΗΣ ΡΟΥΜΠΙ
Δεν θέλουν πράσινες κάρτες, αυτοί οι άνθρωποι θέλουν δικαιοσύνη.
Είδαμε τα βρόμικα κόλπα της κυβέρνησης του Μεξικού, εδώ και στο Μεξικό.
ΓΕΝΙΚΟ ΠΡΟΞΕΝΕΙΟ ΜΕΞΙΚΟΥ
Θέλουμε να απαιτήσουμε δημοσίως να δουν τι κάνουμε.
Θα είναι άβολο γι' αυτούς, θα θυμώσουν,
αλλά εδώ ήρθαμε για να βρούμε δικαιοσύνη.
ΝΙΚΑΡΑΓΟΥΑ - ΑΚΤΙΒΙΣΤΕΣ ΚΑΤΑΔΙΚΑΖΟΥΝ ΤΟΥΣ ΓΥΝΑΙΚΟΚΤΟΝΟΥΣ
Δικαιοσύνη!
Παγκόσμια διαμαρτυρία πραγματοποιήθηκε…
για να καταγγείλει τον φόνο της Μαρισέλα.
Σταματήστε τη βία εναντίον των γυναικών!
"ΣΚΟΤΩΣΤΕ ΜΕ ΕΞΩ ΑΠΟ ΤΟ ΜΕΓΑΡΟ!"
Το πολιτικό κόστος για τη νέα διοίκηση της Τσιουάουα ήταν πολύ υψηλό.
Αντιμετώπισε μια πρόκληση εφόσον μια γυναίκα δολοφονήθηκε στην πόρτα τους,
αφού συνάντησε τον γενικό εισαγγελέα, κατήγγειλε τον κυβερνήτη,
και γελοιοποίησε τον δημόσιο κατήγορο.
Για να μην αναφέρω την οργή της κοινωνίας. Υπήρχε πολύ μεγάλη ανάγκη
να αποδείξουν ότι ήταν ικανοί
να διαχειρίζονται τέτοιες υποθέσεις.
-Υπάρχει κάποια πρόοδος; -Έχουμε κάνει μεγάλα άλματα.
Πολλές νέες αποκαλύψεις προστέθηκαν στον φάκελο της υπόθεσης.
Ελπίζουμε ότι αυτή η υπόθεση σύντομα θα κλείσει.
-Και η υπόθεση του Σέρχιο Μπαράσα; -Είναι η ίδια υπόθεση.
Είναι πολύ πιθανόν να έλαβαν οδηγία
να κλείσουν αυτήν την υπόθεση λόγω της κατακραυγής.
Οι αρχές ανακοίνωσαν ότι έπιασαν τον δολοφόνο της Μαρισέλα
και ότι είχαν τα στοιχεία να το αποδείξουν.
Ο Χοσέ Ενρίκε Χιμένεθ Σαβάλα ή Γουίκεντ, συνελήφθη
με την κατηγορία του φόνου της Μαρισέλα Εσκομπέδο.
Επιτέλους ολοκληρώσαμε μια μακρόχρονη έρευνα
που κατέληξε στη σύλληψη
του δράστη του εγκλήματος.
Είμαι υπεύθυνος για την αφαίρεση της ζωής της κυρίας Εσκομπέδο.
Ακολουθούσα τις εντολές της εγκληματικής ομάδας στην οποία ανήκω.
Παρουσίασαν αυτόν τον άνθρωπο ως δολοφόνο της μαμάς μου
και του απήγγειλαν άλλες κατηγορίες, όπως, ότι πυροβόλησε σε μπαρ.
ΠΕΡΛΑ ΜΑΡΚΕΣ ΣΥΝΗΓΟΡΟΣ ΥΠΕΡΑΣΠΙΣΗΣ
Εργαζόμουν ως συνήγορος υπεράσπισης στην Τσιουάουα.
-Πώς ονομάζεστε; -Πέρλα Μαρκές, συνήγορος υπεράσπισης.
Αρχικώς μου είπε
"Εγώ τη σκότωσα, κυρία. Θέλω να τελειώνω. Τίποτα άλλο".
Τι μπορείτε να μας πείτε για την πρώτη φωτογραφία;
Είμαι δίπλα στο κυβερνητικό μέγαρο.
Καθώς την πλησίαζα, το όπλο μου έπαθε εμπλοκή.
Την καταδίωξα.
Φαντάζομαι ότι τότε γέμισα ξανά το όπλο.
Στην 26η οδό, φαντάζομαι ότι τότε την πρόλαβα και την πυροβόλησα.
Έχουμε όλα αυτά και στοιχεία από άλλους φόνους.
Ομολόγησε, και το όπλο είναι το ίδιο.
Απαγγείλαμε τις κατηγορίες με απόλυτη βεβαιότητα.
Πρέπει να αναλάβω ευθύνη για ό,τι έκανα
και να πληρώσω το τίμημα των επιλογών μου, όπως λένε.
Η δικηγόρος της Μαρισέλα δεν πιστεύει ότι αυτός είναι ο δολοφόνος.
Χρησιμοποιεί όρους όπως "Της αφαίρεσα τη ζωή".
Οι εγκληματίες λένε συνήθως "Τη σκότωσα" ή "Την καθάρισα".
Ποιος ομολογεί φόνο αυτοβούλως;
Ο εισαγγελέας είναι αυτός που πρέπει ν' αποδείξει την ενοχή τους.
Τι αδιάσειστη απόδειξη μπορούσαν να έχουν;
Τα πάντα βασίστηκαν στην ομολογία του.
Απέδειξαν μόνο ότι τη σκότωσε το όπλο,
δεν απέδειξαν ότι αυτός πυροβόλησε, και υπάρχει διαφορά.
Η οικογένεια, άλλη μια φορά, ύψωσε κραυγή κινδύνου.
"Πιάσατε λάθος άνθρωπο, η υπόθεση δεν έχει διαλευκανθεί".
Ο αδερφός της Μαρισέλα, ο Ρικάρδο, αρνείται ότι ο Σαβάλα είναι ο δολοφόνος,
διότι ήταν μαζί της και είδε τον δολοφόνο από κοντά.
Δεν τον αναγνώρισα αφού δεν ήμουν εκεί,
όμως ήταν ο Ρικάρδο.
Ο Ρικάρδο μου είπε ότι ποτέ δεν θα ξεχνούσε το πρόσωπο του τύπου.
Το σχέδιο δείχνει πολλές ομοιότητες
με τον άνθρωπο που παρουσίασαν, αλλά δεν είναι ο δολοφόνος της μαμάς μου.
Ο δολοφόνος της Μαρισέλα Εσκομπέδο είναι ο Άντι Μπαράσα.
Ο Άντι είναι αδερφός του Σέρχιο που σκότωσε τη Ρουμπί, αδελφή του Χουάν.
Μια φωτογραφία του Άντι Μπαράσα Μποκανέγκρα.
Συνάντησα τον Άντι καιρό πριν δολοφονηθεί η Ρουμπί.
Μόλις είχε βγει από το αναμορφωτήριο.
Ο Ρικάρδο δεν συνάντησε ποτέ τον Άντι.
Δεν τον είχε ξαναδεί πριν από εκείνη τη νύχτα.
Η Μαρισέλα Εσκομπέδο υπέβαλε καταγγελία στον γενικό εισαγγελέα
ότι ο Άντι Μπαράσα εμφανίστηκε στο σπίτι της για να τη σκοτώσει.
Ο Άντι έλεγε στον κόσμο της γειτονιάς του
ότι θα σκότωνε τη μητέρα μου, είπε "Θα την ξεκάνω".
Δώσαμε αυτήν την πληροφορία στην εισαγγελία.
Στον κύριο Σεσάρ Πενίσε.
ΠΡΟΞΕΝΕΙΟ ΤΟΥ ΜΕΞΙΚΟΥ
Μιλήσαμε λίγο μαζί του.
ΣΕΣΑΡ ΠΕΝΙΣΕ
ΤΩΡΙΝΟΣ ΓΕΝΙΚΟΣ ΕΙΣΑΓΓΕΛΕΑΣ ΤΣΙΟΥΑΟΥΑ
Λάβαμε πρόσθετες πληροφορίες και προγραμματίσαμε επίσημη κατάθεση.
Απαιτήσαμε να κάνουν φωτογραφική αναγνώριση.
Υπήρχε μία φωτογραφία του Άντι ανάμεσα σε πολλές άλλες.
Και ο Ρικάρδο τον αναγνώρισε ως τον δολοφόνο.
ΑΝΑΓΝΩΡΙΖΩ ΑΥΤΟΝ ΩΣ ΤΟΝ ΔΟΛΟΦΟΝΟ ΤΗΣ ΑΔΕΡΦΗΣ ΜΟΥ
-Εσύ τη σκότωσες; -Μάλιστα, κύριε.
Είσαι βέβαιος; Έχεις κάποια αμφιβολία;
Υπάρχει περίπτωση να είχες πάρει ναρκωτικά
και νόμισες ότι το έκανες, αλλά το έκανε κάποιος άλλος;
Έπαιρνα συνέχεια ναρκωτικά, αλλά ήξερα τι έκανα.
Η οικογένεια επέμενε πως δεν ήταν ο Γουίκεντ, υπέδειξαν τον δολοφόνο,
όμως οι αρχές αγνόησαν την πληροφορία τους.
Την απέρριψαν αμέσως, δεν τη συμπεριέλαβαν στον φάκελο.
Η στρατηγική τους στα μίντια ήταν να προβάλλουν τον Γουίκεντ.
ΚΕΝΤΡΟ ΓΙΑ ΚΟΙΝΩΝΙΚΗ ΕΠΑΝΕΝΤΑΞΗ ΑΚΟΥΙΛΕΣ ΣΕΡΝΤΑΝ, ΤΣΙΟΥΑΟΥΑ
Όλα άλλαξαν μια μέρα όταν μου είπε "Αρκετά.
Δεν μπορώ να το συνεχίσω αυτό γιατί δεν τη σκότωσα".
Τον βασάνισαν για να ομολογήσει τους φόνους που τον κατηγόρησαν ότι έκανε.
Απείλησαν τη γυναίκα του και την κόρη του.
Συμφώνησε να πει αυτά που ήθελαν.
Αμέσως ενημέρωσα τον δικαστή γι' αυτό
και ζήτησα την εφαρμογή του Πρωτοκόλλου της Κωνσταντινούπολης.
Αυτό το πρωτόκολλο είναι ένα τεστ για να εξακριβώνεις αν κάποιος βασανίστηκε.
Του είπα ότι πίστευα πως έπρεπε να πάμε σε δίκη.
Πίστευα ότι θα μπορούσα να οργανώσω μια επιτυχή υπεράσπιση.
Έχετε υπ' όψη ότι ο αδερφός της Μαρισέλα βρισκόταν εκεί όταν τη σκότωσαν,
οπότε είχαμε αυτόπτη μάρτυρα.
Προετοιμαστήκαμε για τη δίκη με την απαιτούμενη φροντίδα.
Αν το κράτος απαγγείλει κατηγορίες σε κάποιον παρ' όλες τις ανταποδείξεις,
πρέπει να αποδειχτεί στο δικαστήριο, όμως εκείνος θα απαλλαχθεί.
Στις 31 Δεκεμβρίου του 2014, η γενική εισαγγελία ανακοίνωσε
ότι ο Γουίκεντ είχε πεθάνει από οξεία καρδιακή προσβολή.
Η μητέρα του Γουίκεντ απαίτησε νεκροψία στο σώμα του γιου της.
Έτσι αναγκάστηκαν να παραδεχτούν πως όλα ήταν ένα ψέμα.
Οι αρχές ανακάλεσαν τη δήλωσή τους για την αιτία θανάτου του Γουίκεντ.
Αποκάλυψαν ότι δεν πέθανε από καρδιακή προσβολή,
αλλά τον στραγγάλισε ένας συγκρατούμενός του,
ο Χάιμε Νοέλ Χουέβας, γνωστός και ως "Τζίμι".
Δολοφονήθηκε μέσα σε φυλακές υψίστης ασφαλείας.
Συνειδητοποίησα ότι ακόμα κι αν τους έδωσα όλα τα στοιχεία
που αποδείκνυαν ότι κάποιος άλλος το έκανε,
δεν είχε καμία σημασία, δεν τους ενδιέφερε η αλήθεια.
Χρειαζόμαστε διαφάνεια
από τις αρχές που αναμίχθηκαν τότε.
Άνοιξε πάλι η υπόθεση, κύριε; Ερευνάται ξανά η υπόθεση της Μαρισέλα;
Ή έχει κλείσει η υπόθεση;
Εγώ θυμάμαι ότι η υπόθεση έκλεισε
και απαγγέλθηκαν κατηγορίες στον Γουίκεντ.
Με τον θάνατο αυτού του ατόμου και του πιθανού συνενόχου του,
το θέμα έκλεισε.
Δίνεις μια απέλπιδη μάχη, καταλαβαίνεις τι εννοώ;
Εκείνη τη μέρα, στάθηκα δίπλα στο φέρετρο της μητέρας μου
και της υποσχέθηκα πως θα έκανα ό,τι μπορούσα
για να βρω δικαιοσύνη για τη Ρουμπί.
Και αυτό ακριβώς έκανα.
Όμως έπρεπε να δεχτώ ότι δεν μπορούσα να περάσω μια ζωή στην καταδίωξη.
Ήμουν αποκαμωμένος, πνευματικά και συναισθηματικά.
Νομίζεις ότι μόνο το μίσος σού έμεινε.
Στην αρχή φαίνεται σαν κινητήρια δύναμη, όμως μετά σε κατατρώγει.
Δεν ήμουν ευτυχισμένος, δεν μπορούσα να ησυχάσω.
Σηκωνόμουν κάθε πρωί και σκεφτόμουν τη μαμά μου.
Σκεφτόμουν τον Άντι και τον Σέρχιο.
Ένας διαβόητος καταζητούμενος στην πολιτεία της Τσιουάουα πέθανε.
Ο γενικός εισαγγελέας επιβεβαίωσε τον θάνατο του Σέρχιο Ραφαέλ Μπαράσα.
Έξι μέρες βρισκόταν στο νεκροτομείο της Σακατέκας ως αγνώστων στοιχείων,
πριν αναγνωριστεί από τη γυναίκα του που ζήτησε το πτώμα του.
Ο Μπαράσα σκοτώθηκε από στρατιώτες σε ανταλλαγή πυροβολισμών τον Νοέμβριο.
Τον σκότωσαν εξαιτίας των εγκληματικών δραστηριοτήτων.
Όμως δεν ήταν αποτέλεσμα σύλληψης.
Δεν εξέτισε την ποινή 50 χρόνων για την οποία αγωνίστηκε η κυρία Μαρισέλα.
Αυτός ήταν ο μόνος υπεύθυνος για τον φόνο της Ρουμπί.
Όσο για την υπόθεση για την οποία κατηγορήθηκε ως εγκέφαλός της,
συνελήφθη και ο πραγματικός δράστης.
Η υπόθεση της Μαρισέλα έκλεισε.
Ο Σέρχιο Μπαράσα πέθανε, οπότε έκλεισε.
Μπορούν να γραφτούν ολόκληροι τόμοι όσον αφορά την έννοια της δικαιοσύνης,
σε σχέση με τις αρχές και την τωρινή κυβέρνηση.
Η υπόθεση έκλεισε.
Πήγαμε στο Ελ Πάσο και μιλήσαμε για τον Άντι.
Τον υπέδειξα ως τον άνθρωπο που αναγνώρισε ο θείος μου.
Όμως οι εισαγγελείς δεν το έλαβαν υπ' όψη.
Ο Σάλας ισχυρίστηκε ύστερα ότι αυτό προέκυψε απ' το πουθενά.
Μιλάμε σοβαρά; Μετά από τις τόσες φορές που μίλησα έξω απ' το προξενείο;
Η προσφυγή στις μεξικανικές αρχές είναι τεράστιο χάσιμο χρόνου.
ΦΥΛΑΚΕΣ ΜΑΪΚΛ ΓΙΟΥΝΙΤ, ΤΕΞΑΣ
Δεν έχω τίποτα να κρύψω, αδερφέ. Θα σου πω ό,τι θέλεις,
εκτός από πράγματα που μπορεί να με ενοχοποιήσουν.
Ρίχνουν σ' εμένα τον θάνατο της Μαρισέλα,
αλλά δεν το 'κανα εγώ. Το λέω ειλικρινά.
Δούλευα σ' ένα εστιατόριο στην οδό Μέσα, στο Ελ Πάσο του Τέξας.
Η βάρδια μου τελείωσε στη 1:00 π.μ.
Το έμαθα το επόμενο πρωί που με ξύπνησε ένας φίλος.
Δεν σκότωσα τη Μαρισέλα, είμαι μέσα γιατί έκλεψα κάτι μπότες.
Το ίδιο λένε για τον αδερφό μου.
Λένε ότι αυτός σκότωσε τη Μαρισέλα.
Φυσικά αυτός έδωσε την εντολή του φόνου, αλλά κάποιος άλλος τη σκότωσε.
Αποφάσισε να μπει στο καρτέλ των Σέτας.
ΑΝΤΙ ΜΠΑΡΑΣΑ ΑΔΕΡΦΟΣ ΣΕΡΧΙΟ ΜΠΑΡΑΣΑ
Έγινε μέλος των Σέτας και πέθανε μαζί τους.
Πέθανε, αλλά κέρδισε δύναμη και συνάντησε τους αρχηγούς.
Συνάντησε τους αρχηγούς του καρτέλ του Χουάρες και μας έκαναν χάρες.
Του έκαναν χάρες.
Ο εμπρησμός του μαγαζιού,
ο φόνος του προστατευόμενου μάρτυρα, ο αδερφός σου τα έκανε όλα;
Φυσικά και τα έκανε αυτός, ποιος άλλος να τα έκανε;
Αυτός ήταν ο εγκέφαλος πίσω απ' όλα.
Τέρμα, σου το λέω εδώ. Δεν σκότωσα τη Μαρισέλα Φράιρε Εσκομπέδο.
Δεν σκότωσα τη γυναίκα.
Τελικά, ο φόνος της Ρουμπί έμεινε ατιμώρητος.
Ο φόνος της Μαρισέλα έμεινε ατιμώρητος.
Δεν τον συνέλαβαν ποτέ.
Δεν φυλακίστηκε ποτέ για τον φόνο της Ρουμπί.
Ούτε και η Μαρισέλα βρήκε δικαιοσύνη.
Οι εισαγγελίες της χώρας είναι υπερφορτωμένες.
Αυτό έχει ως αποτέλεσμα, πολλές από τις έρευνες
να είναι προβληματικές.
Όμως οι πιο πολλές δεν είναι μόνο προβληματικές,
αλλά και παρατημένες στο ράφι.
Βρίσκονται σε έναν παντοτινό λήθαργο.
Υπάρχουν πολλές κοπέλες σαν τη Ρουμπί σε όλη τη χώρα.
Πολλές Μαρισέλα κάνουν πορείες και απαιτούν δικαιοσύνη.
ΜΑΡΙΣΕΛΑ ΕΣΚΟΜΠΕΔΟ ΕΝΝΕΑ ΧΡΟΝΙΑ ΧΩΡΙΣ ΔΙΚΑΙΟΣΥΝΗ
ΡΟΥΜΠΙ 4126 ΜΕΡΕΣ ΧΩΡΙΣ ΔΙΚΑΙΟΣΥΝΗ
ΜΑΡΙΣΕΛΑ 3285 ΜΕΡΕΣ ΧΩΡΙΣ ΔΙΚΑΙΟΣΥΝΗ
Αν αφήνουμε τέτοιες υποθέσεις,
υποθέσεις ξεκάθαρες όπως αυτή, να καταλήγουν σε ατιμωρησία,
αν επιτρέπουμε να συμβαίνει αυτό, θέτουμε την κοινωνία μας σε κίνδυνο.
Οργανώνουμε πορεία κάθε επέτειό της για να μην ξεχνάει ο κόσμος.
Ένα έγκλημα χωρίς δικαιοσύνη.
Ένα έγκλημα πνιγμένο στην ατιμωρησία.
Η Μαρισέλα άφησε την επιχείρησή της
ώστε να υπερασπιστεί με αφοσίωση
τη ζωή, τη δικαιοσύνη και την ελευθερία.
Και της κόστισε τη ζωή.
Επειδή η κυβέρνηση
δεν μπόρεσε να της δώσει τη δικαιοσύνη που απαιτούσε.
ΕΔΩ ΔΟΛΟΦΟΝΗΘΗΚΕ ΣΤΙΣ 16 ΔΕΚ. 2010 Η ΜΑΡΙΣΕΛΑ ΕΣΚΟΜΠΕΔΟ ΟΡΤΙΣ
Τα τελευταία λόγια της τα έχω χαραγμένα στη μνήμη μου.
"Θέλω η γυναικοκτονία της κόρης μου να είναι η τελευταία στην πόλη".
Ήταν νοσοκόμα, μητέρα και επιχειρηματίας.
Η ζωή της ήταν συνηθισμένη.
Όμως αυτό που έκανε τα τελευταία δύο χρόνια της ζωής της,
τη βοήθησε να μπει στην ιστορία της Τσιουάουα και του Μεξικού για πάντα.
Η Μαρισέλα Εσκομπέδο είναι ζωντανή ηρωίδα στη συλλογική συνείδησή μας.
Για το Σιουδάδ Χουάρες και για πολλούς Μεξικανούς.
Ήταν μια σπίθα ελπίδας για τις γυναίκες του Μεξικού και τα θύματα.
Όλοι αισθάνθηκαν το βάρος των λεγομένων της.
Βγείτε από τους τέσσερις τοίχους σας.
Αν κλείσει μια πόρτα, αύριο ανοίγει μια άλλη.
Μπορείτε να ψάχνετε ως το τέλος της Γης.
Ώστε οι κόρες μας να ζουν ελεύθερες,
ώστε να μη γίνουν θύματα βίας ή κακοποίησης,
πόσο μάλλον θύματα φόνου.
Ο αγώνας συνεχίζεται!
Η Μαρισέλα ζει!
Ξέρουμε ότι υπάρχουν καλοί άνθρωποι και ζητώ τη στήριξή τους.
Βγείτε στους δρόμους μαζί μας και απαιτείστε δικαιοσύνη.
Μην περιμένετε να είστε οι επόμενες.
Δικαιοσύνη!
Αυτές είναι οι μητέρες που άφησαν ορφανά παιδιά,
αυτές είναι οι κόρες μας, αυτές είναι σπουδάστριες,
είναι το μέλλον της πόλης μας και της χώρας μας.
Όχι άλλες γυναίκες νεκρές!
ΜΑΖΙ ΕΙΜΑΤΕ ΔΥΝΑΤΕΣ!
ΟΥΤΕ ΜΙΑ ΛΙΓΟΤΕΡΗ
Ακούστε! Αυτός ο αγώνας είναι δικός σας!
ΓΥΝΑΙΚΟΚΤΟΝΙΕΣ ΤΟΥ ΜΕΞΙΚΟΥ
Δεν είστε μόνες!
ΜΑΡΙΣΕΛΑ ΕΣΚΟΜΠΕΔΟ
Κατάλαβα ότι η μητέρα μου είχε γίνει σύμβολο.
Σύμβολο σε Τσιουάουα, Πόλη του Μεξικού και Σιουδάδ Χουάρες.
Είναι σύμβολο.
Είναι μια ιστορία αγάπης,
είναι και μια ιστορία πολλών μητέρων, πατεράδων,
πολλών αδελφών, γιων και θυγατέρων
που τη ζούμε αυτόν τον καιρό.
Ναι, είναι μια ιστορία αγάπης.
Αποφάσισα ότι κουράστηκα, δεν ήθελα πια να μισώ.
Εκείνη τη στιγμή, καθώς έλεγα αυτές τις λέξεις,
ένα βάρος έφυγε από τους ώμους μου, σαν τεράστια σακιά τσιμέντο.
Ένα τεράστιο βάρος έφυγε και το μίσος χάθηκε.
Δεν συγχώρεσα, αυτό είναι κάτι διαφορετικό,
όμως το μίσος δεν υπήρχε πια, είχε χαθεί.
Δεν αισθάνθηκα ο ίδιος από τότε.
Καλησπέρα σε όλους.
Ευχαριστούμε που ήρθατε αυτήν την ξεχωριστή βραδιά για μας και τη Νοεμί.
Θα ήθελα να πιούμε στην υγεία τους, με οτιδήποτε πίνει ο καθένας,
και να ευχηθούμε στα παιδιά ευτυχία και ο Θεός να σας έχει καλά.
Ευχαριστούμε.
Η μητέρα μου μας έμαθε την αγάπη.
Ήμουν πολύ ξεροκέφαλος για να αγαπηθώ, όμως εκείνη με αγαπούσε έτσι κι αλλιώς.
Το 2019, έγειραν αγωγή στην Επιτροπή Ανθρωπίνων Δικαιωμάτων
ώστε να εξακριβωθεί η ευθύνη του κράτους
στον χειρισμό της υπόθεσης.
Ο Άντι Μπαράσα εκτίει ποινή φυλάκισης στο Τέξας των ΗΠΑ για διακεκριμένη κλοπή.
Η μεξικανική κυβέρνηση δεν τον εγκάλεσε ποτέ.
Ο Σεσάρ Δουάρτε καταζητείται για κατάχρηση δημοσίου χρήματος.
Είναι φυγάς και τώρα καταζητείται από την Ιντερπόλ.
Έχει 21 εντάλματα σύλληψης
για κατάχρηση 1,2 δισεκατομμυρίων πέσος.
Κατά μέσο όρο, δέκα γυναίκες δολοφονούνται κάθε μέρα στο Μεξικό.
Το 97% των γυναικοκτονιών μένουν ατιμώρητες.
Σήμερα οι γυναίκες χάνουν την ειρήνη
Για όλες τις γυναίκες Που διαδηλώνουν στη Ρεφόρμα
Για όλες τις κοπέλες Που αγωνίζονται στη Σονόρα
Για τις γυναίκες διοικητές Που πολεμούν στην Τσιάπας
Για όλες τις μητέρες Που αναζητούν στην Τιχουάνα
Τραγουδάμε χωρίς φόβο Απαιτούμε δικαιοσύνη
Φωνάζουμε για κάθε κοπέλα εξαφανισμένη
Φωνάξτε το όλες Θέλουμε να είμαστε ζωντανές
Κάντε επιτέλους
Τη γυναικοκτονία να πεθάνει
Βάζω σε όλα φωτιά Τα σπάω όλα
Αν κάποιος τολμήσει Να σβήσει το βλέμμα σας
Δεν θα το βουλώσω Φτάνει ως εδώ
Αν κάνουν κακό σε μία
Όλες μας θα αντιδράσουμε
Είμαι η Κλάουντια, η Εστέρ Και είμαι η Τερέσα
Είμαι η Ίνγκριντ, η Φάμπιολα Είμαι η Μαρισέλα
Είμαι το κορίτσι που αναγκάζεις Να έρθει μαζί σου
Είμαι η μητέρα που τώρα κλαίει Για τους θανάτους τους
Και είμαι αυτή Που θα σε κάνει να πληρώσεις
Δικαιοσύνη!
Για όλες τις γυναίκες Που διαδηλώνουν στη Ρεφόρμα
Για όλες τις κοπέλες Που αγωνίζονται στη Σονόρα
Για τις γυναίκες διοικητές Που πολεμούν στην Τσιάπας
Για όλες τις μητέρες Που αναζητούν στην Τιχουάνα
Τραγουδάμε χωρίς φόβο Απαιτούμε δικαιοσύνη
Φωνάζουμε για κάθε κοπέλα εξαφανισμένη
Φωνάξτε το όλες Θέλουμε να είμαστε ζωντανές
Κάντε επιτέλους
Τη γυναικοκτονία να πεθάνει
Κάντε επιτέλους
Τη γυναικοκτονία να πεθάνει
Θέλουμε η Γη να τρανταχτεί
Από μια δυνατή κραυγή αγάπης
Θέλουμε η Γη να τρανταχτεί
Από μια δυνατή
Κραυγή αγάπης
Υποτιτλισμός: Γιώργος Λυκούδης